title: Munkkiniemen sankarihautausmaa

text: Hautausmaan sankaripatsaan “Maaemo suojelee poikaansa” on suunnitellut kuvanveistäjä Wäinö Aaltonen ja se on paljastettu vuonna 1960.


title: Itke rakastettu maa (vuoden 1951 elokuva)

text: Itke, rakastettu maa ("Cry, the Beloved Country") on Zoltan Kordan ohjaama brittiläinen draamaelokuva vuodelta 1951, joka perustuu eteläafrikkalaisen Alan Patonin suomeksikin ilmestyneeseen samannimiseen romaaniin. Kirjailija laati romaaninsa pohjalta käsikirjoituksen yhdessä John Howard Lawsonin kanssa, vaikka Lawsonia ei alun perin mainittu tekijänä.


text: Etelä-Afrikan kylässä vanhan mustaihoisen papin Stephen Kumalon omaiset ovat yksi kerrallaan lähteneet kylästä Johannesburgiin, eikä heistä ole kuulunut sen koommin mitään. Vanhus lähtee kotoaan etsimään heitä. Johannesburgissa hän löytääkin veljensä, josta on tullut vieras ihminen. Sisarensa hän löytää prostituoituna, poikansa vankilasta syytettynä valkoisen miehen murhasta.


text: Elokuva voitti Pronssisen karhun Berliinin elokuvajuhlilla ja oli Cannesissa ehdolla Kultaisen palmun saajaksi.


text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


text: Vuonna 1995 tuotiin ensi-iltaan eteläafrikkalainen uusintaversio elokuvasta. Sen on ohjannut Darrell James Roodt, ja sen pääosia näyttelevät James Earl Jones ja Richard Harris.


title: Kivistö (Jyväskylä)

text: Kivistö on asuinalue Jyväskylän Halssilan kaupunginosassa Jyväsjärven rannikolla. Alueen rakennuskanta koostuu lähinnä kerrostaloista, mutta siellä on myös rivitaloasutusta. Kivistö on rakennettu enimmäkseen 1970-luvun aikana, mutta alueella on myös 1980–1990-luvuilla sekä 2000-luvun ensikymmenellä valmistunutta rakennuskantaa.


title: Kivistö (Jyväskylä)

text: Kivistöllä ei ole palveluita ikääntyneiden palvelutalon lisäksi, mutta sen välittömässä läheisyydessä sijaitsee muun muassa Kivistön työväentalo ja Aittorinteen ostoskeskus, jossa sijaitsee muun muassa K-Market. Läheisyydessä on myös Seppälän alue, jossa on monipuolisesti palveluita.


title: Gutenbergin parenteesi

text: Gutenbergin parenteesi tarkoittaa kirjoitetun tekstin dominoimaa historian aikakautta, kirjapainotaidon keksimisestä 1900-luvulle (noin 500 vuotta). Termin keksi Etelä-Tanskan yliopiston (Syddansk Universitetet) professori Lars Ole Sauerberg. Termin taustalla on ajatus, että kirjoitetun ja painetun sanan kausi oli poikkeus, välivaihe kommunikaation historiassa. Ennen parenteesia elettiin puhutun sanan aikaa, jolloin tekstit ja kulttuuri olivat vaikeasti hallittavia, kollektiivisia ja alati muuttuvia. Nyt, Internetin aikakaudella, kulttuuri on jättämässä taakseen painetun sanan jäykkyyden ja pysyvyyden, ja omaksumassa puheen aikakaudelle ominaisen epävakauden ja muutoksen.


title: Gutenbergin parenteesi

text: Nimitys viittaa kirjapainotaidon keksijänä pidettyyn Johannes Gutenbergiin.


title: Chris van Heerden

text: Chris van Heerden (s. 19. kesäkuuta 1987 Johannesburg) on eteläafrikkalainen nyrkkeilijä. Hän on IBO-liiton entinen välisarjan mestari.


title: Chris van Heerden

text: Muutettuaan Yhdysvaltoihin 2013 van Heerden joutui luopumaan IBO-liiton mestaruudestaan. Sittemmin hän voitti IBF-liiton kansainvälisen välisarjan mestaruuden.


title: Aittorinne

text: Aittorinne on rinnemaastoon rakennettu asuinalue Halssilan kaupunginosassa Jyväskylässä. Alueen rakennuskanta koostuu 1960- ja 1970-luvun vaihteessa rakennetuista elementtikerrostaloista ja alueella on myös rivitaloja. Lähiörakentamisen tieltä purettiin suurin osa paikan vanhemmista taloista. Aittorinteellä sijaitsee päiväkoti ja Halssilan kirkko, ja alueella on myös vuonna 1968 valmistunut ostoskeskus, jonka palveluita ovat K-Market, pizzeria ja pub.


title: Aittorinne

text: Aittorinteellä, Ala-aitankadun ja Yläaitankadun välisellä alueella, sijaitsi kivenottopaikka, jonka arvioidaan olleen käytössä jo 1700-luvulla. Aittovuoren kivilouhimo toimi aktiivisesti kaupungin kivenottopaikkana 1900-luvun alun vuosikymmenet. Sieltä louhittiin kiveä mm. Taulumäen uuden kirkon kivijalkaan. Kivilouhimon toiminta kuitenkin kärsi New Yorkin pörssin romahduksesta, ja louhimo siirtyi vuonna 1938 Nakertajantielle. Yläaitankadulla on yhä nähtävissä louhimistoiminnan jälkiä.


title: Ykköspesis-kausi 2017

text: Runkosarjassa pelataan kaksinkertainen sarja sekä lisälohkot (koti- ja vierasottelu, jotka arvotaan lohkon sisällä). Runkosarjan ottelumäärä on 24 ottelua joukkuetta kohden.


title: Ykköspesis-kausi 2017

text: Lisälohkot:


title: Ykköspesis-kausi 2017

text: Runkosarjan voittaja nousee suoraan Superpesikseen kaudelle 2018.


title: Ykköspesis-kausi 2017

text: Runkosarjassa 2.-5. sijoittuneet joukkueet pelaavat Ykköspesiksen välierissä otteluparein (2.-5. ja 3.-4.) pääsystä superpesiskarsintoihin. Otteluparit pelataan paras viidestä -järjestelmällä ja kotietu on runkosarjassa paremmin sijoittuneilla joukkueilla.


title: Ykköspesis-kausi 2017

text: Superpesiskarsinnassa superpesiksen runkosarjan 12. sijoittunut joukkue kohtaa Ykköspesiksen välierien voittajista heikoimmin runkosarjassa sijoittuneen joukkueen ja Ykköspesiksen välierien voittajista paremmin runkosarjassa sijoittunut joukkue kohtaa Superpesiksen runkosarjan 13. sijoittuneen joukkueen. Ottelut pelataan paras viidestä -järjestelmällä ja kotietu on Superpesiksen 12. sijoittuneella joukkueella sekä Ykköspesiksen välierien voittajista paremmin runkosarjassa sijoittuneella joukkueella. Otteluparien voittajat pelaavat Superpesiksessä ja otteluparit hävinneet joukkueet Ykköspesiksessä kaudella 2018.


title: Ykköspesis-kausi 2017

text: Runkosarjan 12. sijoittunut joukkue putoaa suoraan suomensarjaan kaudelle 2018.


title: Ykköspesis-kausi 2017

text: Runkosarjassa sijalle 10. ja 11. sijoittuneet joukkueet pelaavat putoamiskarsinnat paras kolmesta -järjestelmällä. Kotietu on runkosarjassa paremmin sijoittuneella joukkueella. Otteluparin voittaja säilyttää paikkansa Ykköspesiksessä kaudelle 2018 ja otteluparin häviäjä putoaa suomensarjaan kaudelle 2018.


title: Ykköspesis-kausi 2017

text: Haminan Palloilijat nousee suoraan Superpesikseen kaudelle 2018, Jyväskylän Lohi putoaa suoraan Suomensarjaan kaudeksi 2018.


title: Pirkkalan ihminen

text: Pirkkalan ihminen (Homo Birkkalensis, Valte) on kuvanveistäjä Villu Jaanisoon Pirkkalan kunnan 75-vuotisjuhlan kunniaksi tekemä teos vuodelta 1998. Teos on sijoitettu Pirkkalaan Suupantorin eteläreunaan.


title: Pirkkalan ihminen

text: Pirkkalan kädentaidon johtokunnalla oli idea valita kunnan ikäinen ja Pirkkalassa syntymästään asti asunut ihminen malliksi patsaalle. Näin patsas kuvaisi jotain, mikä olisi kaiken kansan keskellä. Villu Jaanisoo muotoili malliksi valikoituneen pirkkalalaisen Valte Niemisen Killosta patsaaksi ihmisten keskelle.


title: Applebyn rautatieasema

text: Applebyn rautatieasema on rautatieasema Appleby-in-Westmorlandissa, Cumbriassa. Se sijaitsee Settle–Carlisle-radan varrella. Applebyn asemarakennus on Grade II -tason suojelukohde.


title: Applebyn rautatieasema

text: Asemaa käytti 53 036 matkustajaa kaudella 2015–2016.


title: Kenji Yamaki

text: Kenji Yamaki (s. 18. elokuuta 1964 Jokohama) on japanilainen karateka. Hän voitti aktiiviurallaan World Openin 1995 ja on kolminkertainen Japanin mestari. Yamaki on opettanut 2002 lähtien karatea Yhdysvalloissa. Hänellä oli myös pieni rooli elokuvassa "The Punisher – Rankaisija", jossa pääosaa esitti Dolph Lundgren.


title: Kenji Yamaki

text: Yamaki oli high schoolissa koulukiusattu ja kärsi anemiasta. Hän yritti kolmeen otteeseen itsemurhaa muun muassa aikomuksenaan hypätä talon katolta. Ollessaan 15-vuotias Yamaki oli kasvanut yli 180 senttimetriä pitkäksi, mutta painoi 54 kiloa. Hän kiinnostui sittemmin 1980 kyokushin karatesta nähdessään kotikaupungissaan Kawasakissa heidän salinsa harjoituksia. Karate auttoi Yamakia henkisesti ja hän halusi tulla maailmanmestariksi. Vuoden harjoittelun jälkeen hän kertoi kiusaamisen loppuneen.


title: Kenji Yamaki

text: Yamaki saavutti ensimmäisen asteen mustan vyön 20-vuotiaana ja 1986 saavutti pronssia Japanin mestaruuskisoissa. Hän jatkoi menestystään 1980-luvun loppuun saakka. Yamaki selvisi ensimmäisissä MM-kilpailuissa 32 parhaan joukkoon yli 180 osallistujan joukosta. 1988 hän saavutti toistamiseen pronssia Japanin mestaruuskisoissa ja seuraavissa 1989 Yamaki voitti ensimmäisen Japanin mestaruutensa.


title: Kenji Yamaki

text: 1990-luvulla Yamaki sijoittui jokaisessa turnauksessa kymmenen parhaan joukkoon. Hän oli 1990 Japanin mestaruuskisoissa kahdeksas ja seuraavana vuonna MM-kilpailuissa viides. Heti perään 1992 Yamaki sijoittui Japanin mestaruuskisoissa seitsemänneksi. Hän voitti 1993 Japanin raskaansarjan mestaruuden kohdattuaan loppuottelussa Kunihiro Suzukin. Yamaki otteli samana vuonna myös Japanin mestaruudesta avoimessa sarjassa, jossa hän sijoittui seitsemänneksi. 1994 Yamaki voitti uransa kolmannen Japanin mestaruuden ja samalla toisen avoimessa sarjassa käydyn mestaruuden. Hän voitti loppuottelussa edellisvuonna mestaruuden voittaneen Hajime Kazumin.


title: Kenji Yamaki

text: Yamaki päätti kilpauransa voitettuaan 1995 maailmanmestaruuden. Hän eteni turnauksessa viimeiselle pudotuspelikierrokselle. Yamaki voitti ensin kanadalaisen Jason Schertenkirkin, toisella kierroksella maamiehensä Taichiro Sugimuran. Tämän jälkeen hän voitti toisen maamiehensä Hiroki Kurosawan ja välierissä Tatsuya Iwasakin. Yamaki eteni tämän myötä loppuotteluun, jossa hän voitti toistamiseen Hajime Kazumin, kuten edellisvuoden Japanin mestaruuskisoissa.


title: Kenji Yamaki

text: Huhtikuussa 2002 Yamaki erosi Kyokushinliitosta ja perusti oman tyylisuunnan Yamaki-ryun. Hän muutti Yhdysvaltoihin, jossa Yamaki on opettanut karatea yhdysvaltalaisille ja amerikanjapanilaisille Torrancessa, Kaliforniassa.


title: Sveitsin maahockeymaajoukkue

text: Sveitsin maahockeymaajoukkue edustaa Sveitsiä miesten maahockeyn maaotteluissa.


title: Sveitsin maahockeymaajoukkue

text: Sveitsin miesjoukkue osallistui kesäolympialaisiin ensimmäisen kerran Amsterdamissa 1928. Yhteensä maajoukkue on kilpaillut olympiatasolla viidesti parhaana sijoituksenaan Lontoon vuoden 1948 kisojen viides sija. Maailmanmestaruuskilpailuihin Sveitsi ei ole osallistunut. Euroopan-mestaruuskilpailuihin Sveitsi on osallistunut kuudesti sijoittuen parhaimmillaan kahdeksanneksi vuonna 1970.


title: Sveitsin maahockeymaajoukkue

text: Eniten miesten maaotteluja sveitsiläisistä on pelannut Christian Cavallet.


title: Sveitsin maahockeymaajoukkue

text: Kesäolympialaiset


title: Sveitsin maahockeymaajoukkue

text: EM-kilpailut


title: High Bandwidth Memory

text: High Bandwidth Memory (HBM) on JEDECin standardoima DRAM-muistityyppi. Muistityypin ovat kehittäneet AMD ja Hynix.


title: High Bandwidth Memory

text:
Muistityyppi on käytössä muun muassa AMD:n ja Nvidian grafiikkasuorittimien kanssa näytönohjaimissa.
Standardin uudempi versio ("HBM2") on hyväksytty vuonna 2016.


title: High Bandwidth Memory

text: Kolmannen sukupolven versio ("HBM3") on suunnitteilla ja sen on arvioitu valmistuvan vuonna 2019/2020.


title: High Bandwidth Memory

text: Muistityyppi hyödyntää DRAM-piirien pinoamista piirin pinta-alan kasvattamisen sijaan. Muistipiirit ja suoritinpiiri yhdistetään samaksi komponentiksi ilman tarvetta piirilevyllä olevia johtimia tai siirtolinjoja.


title: High Bandwidth Memory

text: HBM2 tukee kahden, neljän tai kahdeksan DRAM-piirin pinoja. Kommunikointi piiripinon läpi tapahtuu "Through-Silicon Vias" (TSV) tekniikalla.


title: High Bandwidth Memory

text: HBM-tekniikka tuo muistit mahdollisimman lähelle niitä käyttävää suoritinta ja mahdollistaa leveämmän muistiväylän kuin piirilevylle on mahdollista toteuttaa. Muistiväylän leveyttä kasvattamalla kellotaajuden sijaan kaistanleveyttä voidaan kasvattaa vähemmällä virrankulutuksella. Muistiväylä voi olla 4096-bittinen.


title: Taiz

text: Taiz () on kaupunki Jemenin ylängön eteläosassa. Vuonna 2004 kaupungissa asui 466 968 asukasta, mikä teki siitä Sanaan ja Adenin jälkeen maan kolmanneksi suurimman kaupungin.


title: Taiz

text: Taiz sijaitsee noin 120 kilometriä etelään Jemenin pääkaupunki Sanaasta ja noin 140 kilometriä luoteeseen satamakaupunki Adenista. Kaupunki on rakennettu 3 000 metrin korkeuteen nousevan Djabal Sabir-vuoren juurelle ja on Jemenin eteläisen ylängön suurin kaupunki.


title: Taiz

text: Taiz mainitaan kaupunkina ensimmäistä kertaa aijubidien valtakaudella Jemenissä (1173-1228), mutta varsinaisesti se kasvoi vasta rasulidien valtakaudella (1230-1441), jolloin siitä tehtiin pääkaupunki. Aijubidien aikaisesta Taizista tiedetään lähinnä 1200-luvulla eläneen Ibn al-Mudjawirin kirjoitusten perusteella. Al-Mudjawir kertoi Intiasta Adeniin saapuvilla laivoilla tehtyjen tuottojen viedyn Taizissa sijainneeseen linnoitukseen. Myöhemmin rasulidien dynastian toinen hallitsija al-Malik al-Muzaffar Yusuf teki Taizista pääkaupunkinsa vuonna 1255 ja laajensi sitä huomattavasti. Hän ja hänen seuraajansa rakennuttivat esimerkiksi useita moskeijoita ja madrasoja. Näistä merkittävimpiä ovat Ashrafiyya-moskeija ja al-Muzaffar-moskeijat, jotka hallitsevat kaupunkikuvaa edelleen. Ibn Battuta vieraili kaupungissa vuonna 1377 ja kuvaili sen asukkaita "komenteleviksi, röyhkeiksi ja töykeiksi". Hän mainitsi myös kaupungissa olevan kolme kaupunginosaa, al-Maghriba sulttaanille ja tämän hoville, Udayna tämän emiireille ja sotilaille, sekä al-Mahalib tavalliselle kansalle.


title: Taiz

text: Vuonna 1948 imaami Ahmad Hamid al-Din ja Jemenin kuningaskunnan hallitsija siirsi maan pääkaupungin Sanaasta Taiziin. Siirroksen myötä siirrettiin myös esimerkiksi ulkomaiden lähetystöt. Pääkaupunki palautettiin Sanaan kun kuningaskunta luhistui ja Jemenin arabitasavalta perustettiin vallankaappauksella vuonna 1962. Arabikevään aikana vuonna 2011 Taiz oli yksi pitkäaikaisen presidentti Ali Abdullah Salehin eroon johtaneiden mielenosoitusten keskus. Jemenin huthikapinalliset valtasivat Taizin maan sisällissodan aikana maaliskuussa 2015. Paikalliset asejoukot ajoivat huthit suurimmasta osasta kaupunkia muutaman kuukauden sisällä Saudi-Arabian johtaman liittouman tuella, jonka jälkeen huthit katkaisivat kaupunkiin johtavat tiet piirittäen sen.


title: Taiz

text: Taiz on kahden tärkeän maantien liittymäkohta. Itä-länsi suuntainen maantie saapuu kaupunkiin Punaisenmeren rannikolta Mochasta ja pohjois-etelä suuntainen pääkaupunki Sanaasta Ibbin ja Dhamarin kautta. Toinen tie johtaa rannikkokaupunki Adeniin. Kaupungissa sijaitsee myös Taizin kansainvälinen lentokenttä.


title: Taiz

text: Taiz on Lounais-Jemenin tärkeän kahvintuotantoalueen keskus. Kahvin ohella alueella kasvatetaan khatia ja vihanneksia. Kaupungissa on myös esimerkiksi alumiini- ja virvoitusjuomatehtaita.


title: Taiz

text: Kaupungin madrasaan viitataan usein islamilaisena yliopistona. Lähistöllä sijaitsee myös maatalousopisto ja valtion kokeellinen maatila.


title: Taiz

text: Vuoden 2004 väestönlaskennan mukaan Taizissa asui 466 968 asukasta, mikä teki siitä Sanaan ja Adenin jälkeen Jemenin kolmanneksi suurimman kaupungin. Kaupungin asukkaiden valtaosa on sunnimuslimeja.


title: Dagsavisen

text: Dagsavisen on norjalainen sanomalehti, joka ilmestyy Oslossa. Lehti on perustettu vuonna 1884 nimellä Vort Arbeide. Vuosien mittaan nimi on muuttunut useita kertoja. Lehti oli sosialidemokraattisen työväenliikkeen äänenkannattaja vuoteen 1991, jolloin se siirtyi säätiön julkaisemaksi. Vuonna 2008 se myytiin Mentor Medierille.


title: Serse

text: Serse ("Xerxes") on Georg Friedrich Händelin säveltämä opera seria. "Serse" esitettiin ensimmäistä kertaa Lontoossa 15. huhtikuuta 1738. Ooppera sijoittuu vuoden 480 eaa. Persiaan, nykypäivän Iraniin, ja perustuu hyvin löyhästi Kserkses I:een.


title: Serse

text: Oopperan aloitusaaria Ombra mai fu on yksi Händelin tunnetuimmista sävellyksistä. Se tunnetaan lukuisina instrumentaalisina sovituksina nimellä ”Händelin Largo”, vaikka alkuperäisenä tempomerkintänä onkin "larghetto" eikä "largo".


title: Umm Qasr

text: Umm Qasr on kaupunki ja satama Etelä-Irakissa. Vuoden 2003 alussa kaupungissa oli noin 40 000 vakituista asukasta. Kaupungin satama on Irakin ainoa syvänveden satama ja siten merkittävä koko maan taloudelle.


title: Umm Qasr

text: Umm Qasr sijaitsee Etelä-Irakissa Fawin niemimaalla Persianlahdelle johtavan Khawr Abd Allahin estuaarissa. Kaupungin satama on Irakin ainoa syvänveden satama.


title: Umm Qasr

text: Umm Qasr on ollut suurimman osan historiastaan kalastajakylä, mutta sillä on ajoittain ollut myös sotilaallista merkitystä. Aleksanteri Suuri kulki alueen kautta vuonna 325 eaa. Makedonian valloittaessa Mesopotamiaa. Toisen maailmansodan aikana kaupungin kautta kuljetettiin amerikkalaisen Lend-Lease-ohjelman kautta Neuvostoliitolle luovutettuja tarvikkeita. 1950-luvun alussa Irakin kuningas Faisal II sijoitti huomattavia summia rahaa kaupungin sataman jälleenrakennukseen ja nykyaikaistamiseen. Faisal II:n kukistuttua vallankaappauksessa vuonna 1958 maan uusi hallinto perusti paikalle laivastotukikohdan, joka toimi Irakin laivaston päätukikohtana Irakin sotaan saakka vuonna 2003. Sataman kehitystä kiihdytettiin Abd al-Karim Qasim kaudella vuodesta 1961 lähtien tarkoituksena vähentää Irakin riippuvuutta Shatt al-Arab vesireitistä merelle. Sataman uusiminen ja rautatie Basraan ja Bagdadiin valmistuivat vuoteen 1967 mennessä. Sataman rakennustöistä vastasivat suurimmaksi osaksi länsisaksalaiset, libanonilaiset ja ruotsalaisetyhtiöt.


title: Umm Qasr

text: Satama ja kaupunki joutuivat hyökkäysten kohteeksi Irakin–Iranin sodan aikana 1980–1988. Iran miehitti suuren osan Fawin niemimaasta vuonna 1986, mutta Irak ei menettänyt itse Umm Qasrin hallintaa. Myöhemmin kaupunki oli Irakin ja Kuwaitin välisten jännitteiden taustatekijä. Molemmat maat pitivät kaupungin merelle johtavaa salmea ja lähistön kahta saarta ominaan. Syttyneen Persianlahden sodan aikana Umm Qasria pommitettiin voimakkaasti. Sodan jälkeen Kuwait sai salmen hallintaansa, vaikkakaan Saddam Husseinin hallinto ei tätä tunnustanut. Vuosien 1992 ja 2003 välillä Umm Qasrin satamaa kehitettiin edelleen ja suuri osa Irakin meren kautta kulkevasta kauppaliikenteestä ohjattiin kulkemaan sen kautta. Toimenpiteet olivat rankaisukeino Basran kaupunkia vastaan, jossa oli ollut hallinnon vastaisia kapinoita. Irakin sodassa kaupungin valtasivat odotettua kiivaamman vastarinnan jälkeen amerikkalaiset, sekä brittien ja puolalaisten joukot 25. maaliskuuta 2003.


title: Umm Qasr

text: Irakin sodan takia suljettu satama aukesi kaupalliselle liikenteelle kesäkuussa 2004. Sataman merkitys Irakin taloudelle on suuri ja sen kautta viedään öljyä maailmanmarkkinoille ja tuodaan tuotteita maailmalta Irakiin. Irakin ainoana syvänveden satamana se on ainoa, jonne pääsevät suuremmatkin rahtilaivat. Vuonna 2010 satamalla oli 12 000 työntekijää ja siellä purettiin 40 laivaa päivittäin.Sataman ongelmia ovat olleet hankala byrokratia ja sen vanhentuva kalusto.


title: Luettelo alueosuuskaupoista

text: Tämä luettelo kattaa S-ryhmän alueosuuskaupat.


title: Luettelo alueosuuskaupoista

text: Suomessa toimi 23 alueosuuskauppaa vuonna 1994. Fuusioiden jälkeen niitä oli vuonna 2017 jäljellä 20. Alueosuuskauppojen lisäksi toimi pienempiä paikallisosuuskauppoja.


title: Luettelo alueosuuskaupoista

text: Vuoden 1994 jälkeen fuusioissa perustetut alueosuuskaupat on korostettu vihreällä. Toimintansa fuusioiden kautta lopettaneet alueosuuskaupat on merkitty harmaalla.


title: Luettelo alueosuuskaupoista

text: Muutamista 2000-luvulla tehdyistä kuntaliitoksista huolimatta osuuskaupparajat eivät ole juuri muuttuneet, mikä on johtanut siihen, että muutamassa kunnassa voi olla kahdenkin eri osuuskaupan toimipaikkoja.


title: Lauri Vuolasvirta

text: Lauri Emil (Lalle) Vuolasvirta (21. syyskuuta 1904 Helsinki – 5. syyskuuta 1967) oli suomalainen partiojohtaja ja koira-alan vaikuttaja. Hän oli Suomalaisen Partiopoikaliiton ja Suomen Partiopoikajärjestön toiminnanjohtaja. Hän oli Hopeasusi no:12.


title: Lauri Vuolasvirta

text:
Vuolasvirta oli luomassa suomalaista partioliikettä, ja hänen mukaansa:
Vuolasvirran mukaan on nimetty ansioituneille koirankasvattajille myönnettävä Vuolasvirta-palkinto. Vuosittain jaettava palkinto jaettiin ensimmäisen kerran vuonna 1979.


title: Lauri Vuolasvirta

text: Vuolasvirran natsisuhteet ja partion yhteydet Hitler-Jugendiin herättivät sotien jälkeen keskustelua, ja hänet siirrettiin syrjään partioliikkeen johtotehtävistä. Hänen seuraajakseen tuli Osmo Vesikansa.


Luettelo Alajärven julkisista taideteoksista ja muistomerkeistä sisältää Alajärven kaupungissa olevat pysyvät patsaat, muistomerkit ja muistolaatat. Alajärveen on liitetty Lehtimäen kunta.


Luettelo Lapuan julkisista taideteoksista ja muistomerkeistä sisältää Lapuan kaupungissa olevat pysyvät patsaat, muistomerkit ja muistolaatat.


title: Osmo Vesikansa

text: Osmo Olavi Vesikansa (ent. "Sjöstedt"; 13. toukokuuta 1917 Tampere – 27. heinäkuuta 1966 Helsinki) oli helsinkiläinen sosiaalipäällikkö, kaupunginvaltuutettu ja partioliikkeen vaikuttaja. Hän oli "Partio"- ja "Partionjohtaja"-lehden toimittaja 1938–1945 sekä Suomen Partiopoikajärjestön toiminnanjohtaja 1945–1947 Lauri Vuolasvirran jälkeen. Vuosina 1947–1964 Vesikansa oli Kone Oy:n sosiaali- ja henkilöstöpäällikkönä sekä vuodesta 1964 kuolemaansa asti suhdetoimintapäällikkönä. Hän oli Helsingin kaupunginvaltuutettu Kokoomuksen ryhmässä vajaat kaksi kautta 1961–1966 ja lyhyesti kaupunginhallituksen jäsen vuonna 1966, jolloin hän kuoli kesken kautensa.


title: Osmo Vesikansa

text: Vesikansa oli reservin kapteeni ja osallistui talvi- ja jatkosotaan. Hän oli Herttoniemen kansallisseuran puheenjohtaja vuodesta 1960.


title: Osmo Vesikansa

text: Osmo Vesikansan puoliso oli Sirkka o.s. Clemént, joka myös oli aktiivisesti mukana partiotoiminnassa. Heidän poikansa on päätoimittaja Jyrki Vesikansa.


title: Katja Aakkula

text: Katja Aakkula on suomalainen laulaja, laulunopettaja ja ääninäyttelijä. Katja laulaa mm. Hunajamelonit-yhtyeessä sekä KumKumMaa-lastenmusiikkiyhtyeessä.


title: Karolina Blom

text: Karolina Blom on suomalainen ääninäyttelijä ja sairaalaklovni.


title: Karolina Blom

text: Blom valittiin alkuvuodesta 2017 "Muumilaakson tarinoita" -animaatiosarjan uudessa MTV:n jälkiäänityksessä Pikku Myyn ääneksi; aiemmassa Yleisradion jälkiäänityksessä Pikku Myytä näytteli Elina Salo. Blom esitti Pikku Myytä myös vuonna 1996 Salon Teatterin "Muumipappa ja meri" -näytelmässä Blom on näytellyt myös muutamissa Turun Linnateatterin ja Turun Uuden Teatterin tuotannoissa. Kesällä 2017 hän näyttelee Mustion linnan kesäteatterissa Lohjalla. Hän myös näytteli Milla Magiaa Ankronikkan uudessa dubbauksessa.


title: Karolina Blom

text: Vuonna 2005 Karolina Blom valittiin Salon Lasten laulukaupunki -tapahtuman toiminnanjohtajaksi. 2010-luvulla hän on toiminut sairaalaklovnina Turun yliopistollisessa keskussairaalassa.


title: Karolina Blom

text: Blom on koulutukseltaan lastenkulttuuriin erikoistunut kulttuurituottaja ja ratsastuksenohjaaja. Hän harrastaa kouluratsastusta ja tekee alan opetustyötä.


title: Nunna (vuoden 2018 elokuva)

text: Nunna () on vuonna 2018 ensi-iltansa saanut Corin Hardyn ohjaama ja Gary Daubermanin käsikirjoittama kauhuelokuva. Se on elokuvan "Kirottu 2" (2016) spin-off sekä "Kirottu-universumin" viides elokuva. Elokuva kertoo demoninunna Valakin vaiheista ennen kuin Ed ja Lorraine Warren kohtasivat tämän. Elokuvan pääosissa ovat Demián Bichir, Taissa Farmiga ja Jonas Bloquet. Elokuva sai maailmanensi-iltansa Grauman’s Chinese Theatressa 4. syyskuuta 2018. Elokuvateattereihin se ilmestyi 7. syyskuuta 2018.


title: Nunna (vuoden 2018 elokuva)

text: Vuonna 1952 kaksi Romaniassa sijaitsevan Cârțan luostarin nunnaa joutuvat tuntemattomaan voiman hyökkäämiseksi yrittäessään noutaa erästä avainta. Voima tappaa toisen nunnista ja eloonjäänyt nunna, sisar Victoria, pakenee hyökkääjältä ja hirttäytyy. Kanadanranskalainen mies nimeltä Frenchie, joka toimitti ruokaa ja tarvikkeita luostarriin, löytää hänen ruumiinsa. Vatikaanivaltio kuulee tapauksesta ja kutsuu isä Lionel Burken Roomaan, missä he pyytävät tätä lähtemään Romaniaan tutkimaan tapausta. Burken avuksi lähetetään noviisi nimeltä Irene.


title: Nunna (vuoden 2018 elokuva)

text: Burke ja Irene matkustavat Romaniaan, missä he tapaavat Frenchien, joka opastaa heidät luostariin ja näyttää Victorian ruumiin. He ottavat Victorian pitämän avaimen talteen ja kohtaavat luostarin sisällä kasvonsa peittäneen abbedissan. Abbedissan mukaan luostarin nunnilla on öisin hiljaisuuden jakso, joten he eivät voi kertoa mitään ennen aamua. Mutta hän antaa Burken ja Irenen majoittua luostariin. Paluumatkalla kylään Frenchie joutuu luostarin hautausmaalla demonisen hyökkäyksen kohteeksi, mutta onnistuu pakenemaan. Burke kertoo Irenelle aiheuttaneensa kerran manauksella vakavia vammoja riivatulle pojalle nimeltä Daniel. Daniel oli päiviä tämän jälkeen kuollut vammoihinsa ja se oli kummitellut Burkea siitä asti. Irene itse kertoo nähneensä jo pikkutyttönä merkillisiä näkyjä, erityisesti nunnasta.


title: Nunna (vuoden 2018 elokuva)

text: Yöllä Burke joutuu hautausmaalla demonisen hyökkäyksen kohteeksi ja hänet haudataan elävältä. Irene onnistuu pelastamaan hänet ja he palaavat aamulla luostariin. Ainoastaan Irenen sallitaan päästä sisään ja nunnat kertovat rukoilevansa jatkuvasti vuoroittain, pitääkseen epäpyhän voiman aisoissa. Sisar Oana kertoo kuinka luostari olin alun perin okkultismia harjoittaneen herttuan rakennuttama linna. Herttua yritti linnan katakombeissa vapauttaa maailmaan demonisen olennon. Linnaan hyökänneet ristiritarit kuitenkin estivät sen surmaamalla herttuan ja karkottamalla demonin takaisin herttuan avaaman repeämän kautta pyhäinjäännöksellä, joka sisälsi Kristuksen verta. Toisen maailmansodan aikaiset pommitukset olivat kuitenkin saaneet demonin jälleen vapautumaan. Burke tutkii hautausmaalta löytämiään kirjoja ja saa selville, että demonin nimi on Valak. Lisäksi hänelle paljastuu, että abbedissa olikin ollut kuollut jo jonkin aikaa.


title: Nunna (vuoden 2018 elokuva)

text: Valak hyökkää Irenen kimppuun ja Irene rukoilee muiden nunnien kanssa epätoivoisesti pitääkseen demonin loitolla. Frenchie palaa takaisin luostariin auttamaan Irenea ja Burkea. Mutta kun Frenchie ja Burke saapuvat, Irene huomaa, että toiset nunnat olivat olleet pelkkä näky. Victoria oli ollut luostarin viimeinen nunna ja hirttäytynyt vain estääkseen Valakia riivaamasta hänen kehoaan. Burke käyttää Victorian kantamaa avainta avatakseen Kristuksen verta sisältävän pyhäinjäännöksen säilytyspaikan, uskoen, että veren avulla he voisivat sulkea repeämän. Mutta ennen kuin he menevät katakombeihin, Irene päättää vannoa nunnan valansa.


title: Nunna (vuoden 2018 elokuva)

text: Tunneleissa Valak onnistuu riivaamaan Irenen, mutta Frenchie tuhrii hänet kasvonsa osalla Kristuksen verestä ajaakseen demonin pois. Danielin haamu haavoittaa Burkea ja Valak yrittää hukuttaa Irenen katakombeihin virranneeseen veteen. Irene oli kuitenkin Valakin huomaamatta tyhjentänyt pyhäinjäännöksen ja sylkäisee Kristuksen veren päin demonin kasvoja, karkottaen sen ja sulkien repeämän. Frenchie elvyttää Irenen ja paljastaa oikean nimensä olevan Maurice. Kolmikko poistuu luostarista, mutta Valak oli onnistunut osittain riivaamaan Mauricen, jonka niskasta näkyi käänteinen risti.


title: Nunna (vuoden 2018 elokuva)

text:
20 vuotta myöhemmin Carolyn Perron katsoo yliopiston seminaarissa kuinka Ed ja Lorraine Warren näyttävät videolla kuinka yrittivät käyttää manausta riivattuun Mauriceen, joka oli Lorraineen koskiessaan antanut tälle näkyjä Edin lävistymisestä terävään puunrunkoon, johdattaen Perronin talon kummittelun tutkimiseen sekä myöhemmin Warrenien kohtaamiseen itse Valakin kanssa.
Kesäkuussa 2016 Warner Bros. Pictures ja New Line Cinema julkistivat vuoden 2016 elokuvalle "Kirottu 2" spin-offin nimeltä "The Nun". David Leslie Johnson laati alkuperäisen käsikirjoituksen, Peter Safranin ja James Wanin ollessa kiinnitettynätuottajiksi. Helmikuussa 2017 paljastettiin, että Corin Hardy oli sitoutunut "The Nunin" ohjaajaksi, Wanin ja Gary Daubermanin laatiessa uuden käsikirjoituksen. "in" kuvausten aikana Safran paljasti, että elokuva olisi kronologisessa järjestyksessä ensimmäinen "Kirottu"-elokuvauniversumin osa, tehden siitä esiosan sekä "Kirottu"- että "Annabelle"-elokuville. Hän sanoi, "Meillä oli luomamme lauta, jonka toivoimme olevan elokuviemme sarja. Meillä on se kronologisessa järjestyksessä, joten voimme pysyä ajantasalla siitä milloin kaikki tapahtuu."


title: Nunna (vuoden 2018 elokuva)

text: 5. huhtikuuta 2017 Demián Bichir valittiin elokuvaan näyttelemään pappia, joka tutkii erään nunnan tekemää itsemurhaa. Pian tämän jälkeen näyttelijäkaartiin liittyi myös Taissa Farmiga. Lisäksi Bonnie Aarons palaa "demoninunna" Valakin roolin elokuvasta "Kirottu 2". Muiksi elokuvan päänäyttelijöiksi paljastettiin Charlotte Hope, Jonas Bloquet ja Ingrid Bisu.


title: Nunna (vuoden 2018 elokuva)

text: Kuvaukset alkoivat Castelin elokuvastudioissa Bukarestissa, Romaniassa, 3. toukokuuta 2017, Maxime Alexandren toimiessa kuvaajana. Kesäkuun alussa elokuvaa kuvattiin Romanian parlamenttitalolla 5 000 euron tuntimaksua vastaan. Kuvaukset sijoittuivat myös Corvinin linnaan Hunedoaran piirikunnassa sekä Sighișoaraan, Transilvaniaan. Hardy ilmoitti 22. kesäkuuta 2017, että kuvaukset päättyivät 37 päivän jälkeen.


title: Nunna (vuoden 2018 elokuva)

text: "The Nun" tulee saamaan ensi-iltansa 7. syyskuuta 2018. Elokuvan alkuperäinen suunniteltu julkaisupäivä 13. heinäkuuta 2018.


title: El Pintor

text: El Pintor on yhdysvaltalaisen rockyhtye Interpolin viides studioalbumi, joka julkaistiin syyskuussa 2014. Albumi ylsi Britannian albumilistalla parhaimmillaan sijalle 9. ja kotimaassaan Yhdysvaltain Billboard 200-listan sijalle 7. "El Pintorilta" julkaistiin singlenä viisi kappaletta.


title: Luettelo Osuuspankeista

text: Tämä luettelo kattaa osuuspankit alkaen 1.7.1997, jolloin Osuuspankkiryhmä (nyk. OP-ryhmä) perustettiin.


title: Luettelo Osuuspankeista

text: Aiemmin yhtenä pankkiryhmänä toimineet Osuuspankit jakautuivat vuonna 1997 kahteen leiriin. Valtaosa pankeista, 252 osuuspankkia, Okopankki ja ryhmän keskuspankki OKO, liittyi 1.7.1997 perustetuun "Osuuspankkiryhmään". Vähemmistöön jääneet 44 ”kapinapankkia” jättäytyivät ryhmän ulkopuolelle ja perustivat Paikallisosuuspankki-nimisen ryhmän. Luettelo POP Pankeista sisältää ulkopuolelle jääneet 44 pankkia.


title: Luettelo Osuuspankeista

text: Luettelon pankit ovat osuuspankkimuotoisia ryhmän jäsenpankkeja. Poikkeuksen muodostavat aiemmat Okopankki ja OKO, jotka molemmat olivat osakeyhtiömuotoisia ja ryhmän tytäryhtiöitä eivätkä jäsenpankkeja. Okopankki oli Helsingin seudulla toimiva vähittäispankki ja OKO ryhmän keskuspankki.


title: Luettelo Osuuspankeista

text: Luettelon "Kotipaikka"-sarakkeessa on pankin viimeisin juridinen kotipaikka (lakkautettujen pankkien osalta lakkautushetkellä). Vuoden 1997 jälkeen perustetut osuuspankit on merkitty vihreällä.


title: Karfentratsoni-etyyli

text: Karfentratsoni-etyyli (CHNClOF) on triatsolonijohdannaisiin kuuluva heterosyklinen orgaaninen yhdiste. Yhdistettä voidaan käyttää maataloudessa rikkaruohomyrkkynä.


title: Karfentratsoni-etyyli

text: Huoneenlämpötilassa karfentratsoni-etyyli on vaaleankellertävää kiteistä ainetta. Yhdiste on käytännöllisesti katsoen veteen liukenematonta, mutta liukenee esimerkiksi etanoliin, asetoniin, etyyliasetaattiin, dikloorimetaaniin ja heksaaniin. Karfentratsoni-etyyli on suhteellisen kapeakirjoinen herbisidi. Yhdiste aktivoituu valon vaikutuksesta ja sen herbisidinen mekanismi perustuu kasvien protoporfyrinogeenioksidaasientsyymin toiminnan estämiseen. Tämän seurauksena kasviin kertyy sille myrkyllisiä yhdisteitä, jotka vaurioittavat solukalvoja ja kasvi kuihtuu. Karfentratsoni-etyyli ei ole erityisen nisäkkäille, mutta on myrkyllistä vesieliöille kuten kaloille. WHO luokittelee yhdisteen lievästi haitalliseksi.


title: Karfentratsoni-etyyli

text: Karfentratsoni-etyyliä valmistetaan 4-(difluorimetyyli)-4,5-dihydro-3-metyyli-5-okso-1H-1,2,4-triatsolin ja etyyli-α,2,5-trikloori-4-fluoribentseenipropanoaatin välisellä reaktiolla emäksisissä olosuhteissa. Ainetta käytetään dispersiona muun muassa vehnä-, maissi- ja soijapapuviljelmillä. Tämän lisäksi sitä voidaan käyttää puuvillaviljelmillä lehtien kuihduttamiseen ennen sadonkorjuuta. Karfentratsoni-etyyli on hyväksytty käytettäväksi rikkaruohomyrkkynä muun muassa Euroopan Unionin alueella, Yhdysvalloissa, Kanadassa ja Australiassa.


title: Vehkajärven taistelu

text: Vehkajärven taistelu käytiin Suomen sisällissodan aikana 26. helmikuuta 1918 Kuhmalahden pitäjän Vehkajärvellä. Kylässä oli noin 500 punakaartilaista, joita vastaan valkoiset hyökkäsivät pelätessään heidän iskuaan Kuhmoisten kirkonkylään. Punaiset karkotettiin yllätyshyökkäyksen jälkeen, mutta valkoiset eivät kuitenkaan jääneet Vehkajärvelle pysyvästi. Tämän jälkeen punaiset keskittivät kylään uudelleen joukkojaan ja iskivät Kuhmoisiin 10. maaliskuuta, tarkoituksenaan edetä myöhemmin Jämsän kautta strategisesti tärkeällä Haapamäen radalle.


title: Vehkajärven taistelu

text: Työväenliikkeen kannatus oli Kuhmalahdella suurinta juuri Vehkajärvellä, jonka punaiset miehittivät heti sodan alkupäivinä. Lähipitäjistä oli saapunut muun muassa Valkeakosken punakaartin komppania sekä kauempaa Hyvinkäällä koottu Uudenmaan punakaartilaisten osasto. Vehkajärvelle asettuneiden noin 500 punakaartilaisten ruokahuolto tuotti ongelmia, minkä vuoksi erityisesti muualta tulleet syyllistyivät ryöstelyyn. Vehkajärven punaisten päällikkönä toimi vanhassa väessä tarkka-ampujana palvellut Kustaa Estlin.


title: Vehkajärven taistelu

text: Valkoiset puolestaan ottivat haltuunsa parikymmentä kilometriä Vehkajärven koillispuolella sijaitsevan Kuhmoisten kirkonkylän. Etelästä Padasjoen suunnalta hyökänneet punaiset yrittivät vallata kylän jääkärikapteeni Mauri Rantasalon joukoilta 20.–21. helmikuuta, mutta joutuivat vetäytymään takaisin. Seuraavana päivänä Kuhmoisiin saapui virolaisen upseerin Hans Kalmin johtama 80 miehen vahvuinen osasto, jonka hän oli hieman aikaisemmin muodostanut Lauri Pihkalan ja Niilo Sigellin kanssa Ähtärissä toimivan Tuomarniemen metsäkoulun oppilaista. Muutamaa päivää myöhemmin Kalmin komentoon annettiin everstiluutnantti Leonard Bergströmin alaiseen Pohjois-Hämeen rykmenttiin kuulunut Pohjois-Hämeen I pataljoona, johon hänen oma osastonsa yhdistettiin. Pataljoonan vahvuus oli aluksi noin 300–350 miestä.


title: Vehkajärven taistelu

text: Vaikka punaisilla ei välittömästi epäonnistuneen hyökkäyksen jälkeen ollut uusia määräyksiä Kuhmoisiin suuntautuvasta iskusta, päätti Kalm sen estääkseen hyökätä Vehkajärvelle. Suunnitelman mukaan punaiset harhautetaan Kuhmoisten suunnasta etenevillä joukoilla, mutta varsinainen hyökkäys tehdään heidän selustaansa lännestä käsin. Kalm sitoi operaatioon kaksi komppaniaa, joista hän johti itse Vehkajärven eteläpuolitse koukannutta osastoa.


title: Vehkajärven taistelu

text:
Hyökkäystä valmisteltiin edeltävänä päivänä tehdyllä tiedusteluretkellä, jota Kalm johti henkilökohtaisesti. Paikallisille asukkaille kerrottiin valkoisten aikovan pian hyökätä Kuhmoisten suunnasta. Tarkoituksena oli, että tieto menisi myös punaisille. Vehkajärven ja Kuhmoisten välisellä maantiellä osasto sai vangikseen punaisten partion. Kalm ampui itse kaksi punakaartilaista ja lähetti kolmannen Vehkajärvelle kertomaan, kuinka hän aikoo joukkoineen hyökätä seuraavana päivänä ja tappaa myös loput punaiset.
Valkoisten hyökkäys käynnistyi varhain aamulla 26. helmikuuta, jolloin idästä ja pohjoisesta edennyt harhautusosasto veti punaisten huomion puoleensa. Kustaa Estlin määräsi kylässä olleen suuren kuormaston siirtymään turvaan kylän länsipuolelle tietämättä, että Kalmin johtama komppania oli juuri päässyt asemiin Vehkajärven kirkon tuntumaan Kangasalle johtavan maantien varrelle. Kalmin kertomuksen mukaan kuormaston etummaiset hevoset ammuttiin heti kirkonmäen jälkeen, jolloin tie sulkeutui ja perässä tulevat liukuivat mäkeä alas sulloutuen yhdeksi rykelmäksi.


title: Vehkajärven taistelu

text: Kuvaukset ainakin kolme tuntia kestäneestä taistelusta vaihtelevat suuresti. Punaisten kansanvaltuuskunnan pari päivää myöhemmin antamien tietojen mukaan yhteenotto päättyi valkoisten täydelliseen tappioon. Heidän mukaansa punaiset menettivät vain muutamia miehiä, kun taas valkoiset perääntyivät ja kuljettivat kaatuneitaan pois kolmellatoista hevosella. Kalmin mukaan punaiset lähtivät heti hurjaan pakoon ja myös Lauri Pihkala kirjoitti jälkeenpäin pakokauhuun joutuneiden punaisten hillittömästä paosta. Taisteluun niin ikään osallistunut Niilo Sigell sen sijaan kertoi punaisten taistelleen sitkeästi ja mainitsee kuinka ”urhoja tavattiin molemmin puolin”.


title: Vehkajärven taistelu

text: Myös kirkonkylän suunnasta hyökännyt valkoisten harhautusosasto onnistui useassa paikassa yllättämään punaiset lähes täydellisesti, vaikka heillä oli tieto vihollisen saapumisesta. Pitäjäntalolle majoittuneet punaiset Kalm komensi ulos ja määräsi heidät teloitettavaksi. Saarroksissa olleet punaiset onnistuivat kuitenkin lopulta vetäytymään Vehkajärveltä Padasjoen, Kangasalan ja Oriveden suuntaan. Vuonna 1923 julkaistun Valkeakosken työväenyhdistyksen muistojulkaisun mukaan valkoiset hyökkäsivät Vehkajärvelle idästa kolmen aikaan aamuyöllä, jolloin he yllättivät noin kilometrin päässä kylästä olleen punaisten etuvartion. Taistelussa itsekin mukana ollut Edvard Nieminen kertoo, että noin 100 pääosin Valkeakoskelta tullutta punaista jäi saarroksiin, josta he 12 tunnin taistelun jälkeen onnistuivat murtautumaan ulos Vehkajärven jään kautta.


title: Vehkajärven taistelu

text: Taistelun yhteydessä katosi viisi Punaisen Ristin sairaanhoitajina toiminutta Valkeakosken työväenyhdistyksen naista. Myöhemmin selvisi, että he olivat joutuneet vangeiksi heti taistelun alettua, jonka jälkeen valkoiset kuljettivat naiset Seinäjoen kautta Kemiin.


title: Vehkajärven taistelu

text: Punaisten paetessa heidän kuormastonsa jäi valkoisten käsiin. Kärryihin oli lastattu muun muassa suuri määrä elintarvikkeita, joilla valkoiset pärjäsivät pitkälle maaliskuuhun saakka. Taistelun jälkiä on edelleen nähtävissä ainakin kirkonmäellä sijaitsevan entisen pitäjänmakasiinin seinässä, jossa on lukuisia luodinreikiä.


title: Vehkajärven taistelu

text: Vehkajärven taistelussa kaatui ainoastaan neljä valkoista. Punaisia kuoli arvioiden mukaan 40–50, joista suurin osa oli valkoisten teloittamia antautuneita tai haavoittuneita. Joukossa oli 18 Valkeakosken punakaartin miestä, joiden ruumiit kuljetettiin puolentoista viikon kuluttua Valkeakoskelle ja haudattiin Paviljonginmäelle 17. maaliskuuta järjestetyissä suurissa sankarihautajaisissa. Vuonna 1946 vainajat siirrettiin Valkeakosken hautausmaalla sijaitsevaan joukkohautaan. Vehkajärven hautausmaalla on 13 taistelussa kaatuneen tuntemattoman punaisen joukkohauta muistomerkkeineen.


title: Vehkajärven taistelu

text: Valkoiset eivät miehittäneet Vehkajärveä, vaan vetäytyivät taistelun päätyttyä takaisin Kuhmoisten kirkonkylään. Punaiset puolestaan ryhtyivät keskittämään Vehkajärvelle joukkoja parin viikon kuluttua Kuhmoisiin tehtävää hyökkäystä varten. 10. maaliskuuta käydyn Kuhmoisten taistelun jälkeen valkoiset käynnistivät viikko myöhemmin oman suurhyökkäyksensä ja punaisten peräännyttyä miehittivät Kuhmalahden 21. maaliskuuta.


title: Lilli Loiri-Seppä

text: Lilli Loiri-Seppä on suomalainen kirjailija, laulujen sanoittaja ja mainonnan suunnittelija. Hän julkaisi vuonna 2010 haastattelukirjan "Selviämistarinoita", joissa eri alojen ihmiset – myös hän itse – käy läpi alkoholismista parantumistaan. Kirjaan haastateltuja henkilöitä ovat myös muun muassa kirjailija Monika Fagerholm, jalkapalloilija Atik Ismail sekä Lilli Loiri-Sepän isä, graafinen muotoilija Pekka Loiri. Vuonna 2014 kirjan pohjalta tehtiin näytelmä Suomen Kansallisteatteriin.


title: Lilli Loiri-Seppä

text: Loiri-Seppä on tehnyt muutamia laulusanoituksia, joita ovat levyttäneet Samuli Edelmann, Elias Kaskinen, Johanna Kurkela, Laura Närhi ja Virve Rosti.


title: Pekka Sillanaukee

text: Pekka Sillanaukee (s. 1964 Tampere) on suomalainen terveysteknologiayrittäjä. Hän on toiminut hedelmöityshoitoklinikka Ovumia Oy:n johtotehtävissä vuodesta 2007.


title: Pekka Sillanaukee

text: Sillanaukee valmistui orgaaniseksi kemistiksi 1989 ja väitteli filosofian tohtoriksi 1992. Hänet nimitettiin lääketieteellisen biokemian dosentiksi Tampereen yliopiston lääketieteelliseen tiedekuntaan 1993.


title: Pekka Sillanaukee

text: Sillanaukee on ollut osajulkaisijana noin 120 tieteellisessä alkuperäisartikkelissa, katsauksessa tai yhteenvedossa. Hänen tieteellinen työnsä on käsitellyt mm. kliinistä ja lääketieteellistä biokemiaa, alkoholi-, aivo- ja sydänsairauksia sekä laboratoriodiagnostisten testien ja prosessien kehittämistä. Hänellä on myös neljä kansainvälistä patenttia.


title: Pekka Sillanaukee

text: Sillanaukee on työskennellyt tutkijana Tampereen yliopistossa ja yliopistollisessa sairaalassa sekä kliinisenä tutkijana Alkon tutkimuslaboratorioissa 1987–1993. Tämän jälkeen hän on toiminut johtajana ja liiketoimintadivisioonan jäsenenä Pharmacia & Upjohn Inc:ssä (nykyisin osa Pfizer Inc konsernia) 1994–1999, toimitusjohtajana FIT Biotech Oyj:ssä 1999–2004, yrittäjänä ja toimitusjohtajana Ovumia Oy:ssä sekä hallituksen jäsenenä tai puheenjohtajana mm. Innokas yhtymä Oy:ssä, Bioretec Oy:ssä, Nordic Senior Services Oy:ssä, Paavolankoti Oy:ssä, OS-Service Oy:ssä ja ESO-International AS:ssä.


title: Pekka Sillanaukee

text: Sillanaukee on vuodesta 2014 keskittynyt hedelmöityshoitomenetelmien ja -teknologian kehittämiseen sekä Ovumian liiketoiminnan laajentamiseen.


title: Pekka Sillanaukee

text: FK, Jyväskylän yliopisto, matemaattisluonnontieteellinen tiedekunta, kemian ja solubiologian laitokset, 1989.


title: Pekka Sillanaukee

text: FT, Tampereen yliopisto, lääketieteellinen tiedekunta, biolääketieteen laitos, 1992


title: Pekka Sillanaukee

text: Lääketieteellisen biokemian dosentti, Tampereen yliopisto, Lääketieteellinen tiedekunta, 1993. Dosentin pätevyys Karoliininen Instituutti, Tukholma, 1998.


title: Pekka Sillanaukee

text: Liikkeenjohtamisen opinnot Helsingin kauppakorkeakoulussa 1993-1994, Tukholman kauppakorkeakoulussa 1995-1998, Lontoon kauppakorkeakoulussa 1998-1999 ja Aalto yliopistossa 2011.


title: Itävallan maahockeymaajoukkue

text: Itävallan maahockeymaajoukkue edustaa Itävaltaa miesten maahockeyn maaotteluissa.


title: Itävallan maahockeymaajoukkue

text: Itävallan miesjoukkue osallistui kesäolympialaisiin ensimmäisen kerran Amsterdamissa 1928. Yhteensä maajoukkue on kilpaillut olympiatasolla kolmesti parhaana sijoituksenaan Helsingin vuoden 1952 kisojen viides sija. Maailmanmestaruuskilpailuihin Itävalta ei ole osallistunut. Euroopan-mestaruuskilpailuihin Itävalta on osallistunut viidesti sijoittuen parhaimmillaan seitsemänneksi vuonna 2009.


title: Itävallan maahockeymaajoukkue

text: Sisähockeyssä Itävalta on menestynyt hyvin: se on saavuttanut MM-kilpailuista hopeaa vuonna 2015 ja pronssia vuonna 2011 sekä EM-kilpailuista kultaa vuonna 2010, hopeaa vuosina 2014 ja 2016 sekä pronssia vuosina 1988, 2008 ja 2012.


title: Itävallan maahockeymaajoukkue

text: Kesäolympialaiset


title: Itävallan maahockeymaajoukkue

text: EM-kilpailut


title: Giulia Steingruber

text: Giulia Steingruber (s. 24. maaliskuuta 1994 Gossau Sankt Gallenin kantoni) on sveitsiläinen telinevoimistelija, olympiamitalisti ja Euroopan mestari. Hän on menestynyt etenkin hypyssä ja permannolla. Steingruber oli ensimmäinen sveitsiläinen olympiamitalin ja ottelun Euroopan mestaruuden voittanut naistelinevoimistelija.


title: Giulia Steingruber

text: Steingruber voitti hypyn olympiapronssia Rio de Janeirossa 2016. Olympiamitali oli sveitsiläisen naistelinevoimistelun ensimmäinen, ja myös ensimmäinen mitali Sveitsissä syntyneelle voimistelijalle maan ikivanhassa perinnelajissa 64 vuoteen. Steingruber kilpaili myös Lontoon kesäolympialaisissa 2012, missä hän sijoittui parhaimmillaan hypyssä yhdeksänneksi.


title: Giulia Steingruber

text: Steingruber on moninkertainen hypyn Euroopan mestari, ja hän on voittanut EM-kultamitalit myös moniottelusta ja permannolta. Hän voitti mitaleita myös vuoden 2015 Euroopan kisoissa. MM-kilpailuista hänellä on yksi pronssi.


title: Pohjanmaan Valokuvakeskus POVA

text: Pohjanmaan valokuvakeskus (POVA) perustettiin vuonna 1997 Lapualle. POVA perustettiin foorumiksi sekä ammatti- että harrastelijakuvaajille, ja sen tehtäviksi määriteltiin valokuvauksen koordinointi Pohjanmaan alueella sekä pysyvän näyttelytilan ja -toiminnan ylläpitäminen.


title: Pohjanmaan Valokuvakeskus POVA

text: Pohjanmaan valokuvakeskus sijaitsee Etelä-Pohjanmaalla Lapualla Kulttuurikeskus Vanhan Paukun tiloissa. POVAn toimisto sijaitsee Lyijylankaosastolla, Lapuan Taidemuseon vieressä.


title: Pohjanmaan Valokuvakeskus POVA

text: Pohjanmaan valokuvakeskuksella on selkeä ominaisluonteensa Suomen kymmenen valokuvakeskuksen joukossa.


title: Legend Quest (televisiosarja)

text: Legend Quest oli yhdysvaltalainen Syfyn kanavalla esitetty seikkailuhenkinen tosi-tv-ohjelma. Sarjan esittäminen aloitettiin 13. heinäkuuta 2011 kuuden jakson kaudella. 12. maaliskuuta 2012 TVWise kertoi Syfyn ilmoittaneen sarjan tuotannon lopettamisesta.


title: Legend Quest (televisiosarja)

text: Sarjassa seurattiin historoitsija-argeologi Ashley Cowien matkoja ympäri maailmaan. Hänen tavoitteena oli löytää erinlaisia hukattuja aarteita.


title: Miehen tie (Jukka Kuoppamäen albumi)

text: Miehen tie on Jukka Kuoppamäen 18. marraskuuta 2016 ilmestynyt studioalbumi, jonka kappaleet ovat Kuoppamäen säveltämiä ja Esa Niemisen sovittamia. Levyllä on country rockia, aikuisrockia, kirkkopoppia sekä muutama esoteerinen laulu. Esa Niemisen tuottaman albumin julkaisivat Sony Music Finland ja Auraviihde.


title: Katajavuori

text: Katajavuori on sukunimi, joka on muun muassa seuraavilla suomalaisilla henkilöillä:


title: Robert Fein

text: Robert Fein (8. joulukuuta 1907 Wien, Itävalta – 2. tammikuuta 1975 Wien, Itävalta) oli itävaltalainen painonnostaja ja olympiavoittaja.


title: Robert Fein

text: Berliinin olympialaisissa 1936 Fein jakoi olympiavoiton alle 67,5 kg:n sarjassa egyptiläisen Anwar Mesbahin kanssa tuloksella 342,5 kg.


title: Robert Fein

text: Vuonna 1937 Fein voitti MM-hopeaa. Euroopan-mestaruuskilpailuissa Fein voitti kultaa vuosina 1929 ja 1934, hopeaa vuonna 1935 ja pronssia vuonna 1930. Fein oli juutalainen, ja hänen uransa päättyi Anschlussin takia vuonna 1938. Fein teki 8 virallista maailmanennätystä.


title: Surmajärven Synninlukko

text: Surmajärven Synninlukko on rotko lounaisessa Keski-Suomessa Jämsän keskustan eteläpuolella. Se on tunnetumpaa kaimaansa, Jämsän keskustan luoteispuolella sijaitsevaa Synninlukkoa vaatimattomampi. Surmajärven Synninlukkoa reunustavat muutaman metrin korkuiset kalliopahdat.


title: Surmajärven Synninlukko

text:
Synninlukon rotko kuuluu mannerjäätikön puhdistamaan luoteis–kaakkoissuuntaiseen murroslinjaan. Se sijaitsee alueella, jolla jäätikön reuna vetäytyi nopeasti, jolloin sen kautta virtasi vähemmän sulamisvesiä kuin muissa nykyisen Jämsän seudun ylivirtauslaaksoissa.
Synninlukko on toiminut pakopaikkana ainakin isonvihan ja pikkuvihan vuosina. Aikoinaan sen kautta kulki kirkkopolku Jämsän eteläisistä kylistä Jämsän kirkolle.


title: Puolivuohet

text: Puolivuohet eli tarit ("Hemitragus") on vuohieläimiin kuuluva nisäkässuku. Sukuun kuuluu kolme lajia: Himalajalla elävä himalajanpuolivuohi ("Hemitragus jemlahicus"), Etu-Intiassa elävä intiantari ("Hemitragus hylocrius") ja Omanin vuoristoalueilla elävä arabiantari ("Hemitragus jayakari").


title: Puolivuohet

text: Puolivuohet ovat 150–170 senttimetriä pitkiä, ja niillä on 10 senttimetriä pitkä häntä. Korkeudeltaan puolivuohet ovat 90–110 senttimetriä. Ne painavat noin 100 kilogrammaa. Puolivuohilla on suora otsa, lyhyt pää, tuuhea turkki ja tiuha pohjavilla. Koiraiden iho on kovaa ja paksua. Koirailla ja naarailla on vankat, taaksepäin kaartuvat, sivuilta litteät ja etuosasta harjanteiset sarvet, jotka ovat pituudeltaan 35–45 senttimetriä. Hännän paljaalla alapuolella on rauhasia. Takajalkojen sorkanvälirauhaset ovat surkastuneet.


title: Puolivuohet

text: Puolivuohen kantoaika on kuudesta kahdeksaan kuukautta, ja vohlia syntyy yksi tai kaksi. Puolivuohi elää 15–20-vuotiaaksi.


title: Puolivuohet

text: Urokset ovat yksin enimmän osan vuodesta ja ottelevat keskenään rajusti kiima-aikana talvella. Urokset tulevat syömään aukeille paikoille hämärän laskeuduttua. Naaraat ovat tässä suhteessa uroksia rohkeampia.


title: Appledoren rautatieasema

text: Appledoren rautatieasema on rautatieasema Appledoressa, Kentin kreivikunnassa. Se sijaitsee Marshlink Linen varrella. Aseman virallinen nimi on National Railin mukaan yhä Appledore (Kent), vaikka toinen Appledore-niminen asema Devonissa suljettiin vuonna 1917.


title: Appledoren rautatieasema

text: Asemaa käytti 39 190 matkustajaa kaudella 2015–2016.


title: Roll This!

text: Roll This! on Jo’ Buddy’s Trio Riot -yhtyeen vuonna 2016 julkaisema EP. Levy on Jo’ Buddyn 50-vuotislevy ja 25-vuotis levytysuran juhlalevy.


title: Roll This!

text: Kaikki kappaleet Jussi Raulamo ja Petri Pylvänen.


title: Rasinkangas

text: Rasinkangas on sukunimi, joka on muun muassa seuraavilla suomalaisilla henkilöillä:


title: Rotkojärvi (Jämsä)

text: Rotkojärvi eli Ruuhijärvi on pieni humusjärvi Jämsän Heräkulmassa lounaisessa Keski-Suomessa. Se sijaitsee noin 15 kilometriä Jämsän keskustasta luoteeseen ja noin 20 kilometriä Mäntän keskustasta kaakkoon. Rotkojärven pituus on noin 800 metriä ja leveys noin 50 metriä.


title: Rotkojärvi (Jämsä)

text: Rotkojärvi sijaitsee kallioperän siirros- ja murrosvyöhykkeessä. Varsinainen rotkovajoama jatkuu järven molemmissa päissä, ja se on lähes kuuden kilometrin mittainen. Järven pohjoisranta on jyrkkää kallioseinämää, joka kohoaa enimmillään 40 metrin korkeuteen. Rotkojärven kalliojyrkänteet suuntautuvat ensisijaisesti lounaaseen. ja niillä esiintyy tyypillisten sammal- ja jäkäläyhteisöjen ohella vaativampaa, mesotrofista lajistoa.


title: Rotkojärvi (Jämsä)

text: Jämsäläisillä ja satakuntalaisilla oli keskiajalla rajakiistoja. Vuonna 1449 Erik Tott määräsi Kangasalan eränkävijöiden ja jämsäläisten nautinta-alueiden rajan kulkemaan Nytkymentaipaleen mäestä Ruuhivuoren kiviristiin ja edelleen Kuusivuoreen. Tottin tuomitsemasta linjasta muodostui sen aikaisen Jämsän ja Satakunnan välinen raja. Kiviristi on hakattu Rotkojärven kallioon, ja sen sakaroiden mitta on kymmenisen senttimetriä.


title: Global Clinic

text: Global Clinicit eli paperittomien klinikat ovat verkosto suomalaisia vapaaehtoisten järjestämiä terveysasemia, jotka tarjoavat hoitoa Suomessa ilman oleskelulupaa oleville eli paperittomille ihmisille sekä ilman sairausvakuutusta oleville. Palvelut on ensisijaisesti tarkoitettu niille, jotka eivät ole oikeutettuja Suomen julkiseen terveydenhoitoon. Asemat tarjoavat apua ilmaiseksi, nimettömästi ja luottamuksellisesti, eivätkä ilmoita asiakasta poliisille.


title: Global Clinic

text: Paperittomien asemat toimivat Helsingissä (huhtikuusta 2011 lähtien), Joensuussa (toukok. 2014), Lahdessa (maalisk. 2017), Oulussa (kesästä 2012), Tampereella (tammik. 2016) ja Turussa (huhtik. 2013). Niiden sijainti ei ole julkista tietoa.


title: Global Clinic

text: Klinikoilla työskentelee vapaaehtoisia lääkäreitä, sairaanhoitajia, kätilöitä, hammaslääkäreitä ja tulkkeja. Helsingin klinikka on ainoa, jossa on mahdollista saada psykologin apua, oikeudellista neuvontaa Paperittomat-hankkeen lakihenkilöltä sekä käydä HIV-tukikeskuksen HIV-pikatestauksessa. Psykologi tarjoaa apua esimerkiksi mielialaoireiden, stressin, univaikeuksien, ahdistuneisuuden tai ihmissuhteita koskevien huolien vuoksi.


title: Global Clinic

text: Helsingissä, Espoossa, Turussa ja Vantaalla raskaana olevat paperittomat naiset ja kaikki alle 18-vuotiaat paperittomat ovat oikeutettuja laajoihin julkisen terveydenhuollon palveluihin, kuten neuvolapalveluihin. Paperittomien klinikka pyrkii järjestämään muualla asuville raskauden seurantaa.


title: Global Clinic

text: Klinikalla ei juuri ole mahdollisuutta suorittaa tutkimuksia. Muun muassa laboratorioseurantaa tai röntgentutkimuksia vaativia sairauksia ei pystytä tutkimaan.


title: Global Clinic

text: Hoitomahdollisuudet klinikoilla ovat hyvin rajalliset ja potilaat ohjataan kiireellisissä tapauksissa julkiseen päivystykseen. Terveydenhuoltolain mukaan kaikki Suomessa oleskelevat ovat oikeutettuja kiireelliseen hoitoon. Sitä ei kuitenkaan korvata, kuten paperillisille ihmisille.


title: Global Clinic

text: Paperittomien terveyspalvelujen käyttö ei vaaranna potilaiden oleskelua Suomessa. Poliisi hyväksyy paperittomien klinikan toiminnan, eikä aseta sille esteitä. Poliisi on tarjonnut myös apuaan klinikan vapaaehtoisten kouluttamiseen sekä kertomaan tietoa, joka on tarpeen turvallisuussyistä.


title: Global Clinic

text: Klinikat toimivat lahjoitusvaroilla, jotka tulevat pääasiassa erilaisilta yhdistyksiltä. Suomalaiset lääkeyritykset eivät ole pyynnöstä huolimatta lähtenyt auttamaan klinikoita, mutta ainakin yksi apteekki on lahjoittanut perustarpeita.


title: Global Clinic

text: Suomen perustuslaki (19§) takaa välttämättömän toimeentulon ja huolenpidon kaikille riippumatta kansalaisuudesta tai siitä, ovatko henkilöt maassa laillisesti vai eivät. Perustuslaki ei kuitenkaan toteudu alempiarvoisissa, konkreettisemmissa laeissa.


title: Global Clinic

text: Ensimmäinen paperittomien klinikka perustettiin Helsinkiin huhtikuussa 2011.


title: Global Clinic

text: Oulun klinikka aloitti kesällä 2012, jolloin palveluja tarjosi neljä lääkäriä, kaksi hoitajaa ja lakihenkilö. Lääkärit ottivat potilaita vastaan joka toinen viikko ja sairaanhoitajat antoivat neuvontaa kerran viikossa. Oulun seudulla arveltiin olevan paperittomia karkeasti arvioiden muutama kymmenen. Oulussa klinikalla oli näkyviä vastustajia, myös paikallispoliitikkoja. Jotkut levittivät julisteita, joissa on varoitettu klinikasta ja kerrottu sen osoite. Oulun diakonissalaitoksen diakoniajohtaja Hannu Rahikaisen mukaan uhkaavien julisteiden levittäjä oli natsijärjestö Suomen vastarintaliike. Hän arveli, että yhtenä syynä asiakkaiden vähyyteen saattoi olla pelko. Klinikalla ei käynyt asiakkaita, joten vastaanottopäivystys muutettiin lokakuussa 2012 puhelinpäivystykseksi. Maaliskuussa 2014 Oulun klinikalla oli käynyt vain yksi asiakas.


title: Global Clinic

text: Toukokuussa 2013 Helsingissä kävi asiakkaita viikottain 5–15. Suurin osa asiakkaista oli kerjuulla olevia Bulgarian ja Romanian romaneja. Pääkaupunkiseudulla asui keväällä 2013 kaiken kaikkiaan noin 400 kerjävää ihmistä. Kaksi lääkäriä otti potilaita vastaan kerran viikossa tiistaisin. Muina aikoina lääkärit antoivat terveysneuvontaa päivystysnumerossa.


title: Global Clinic

text: Keväällä 2015 Stubbin hallitus esitti uutta lakia, jonka mukaan terveyspalvelut laajennettaisiin koskemaan Suomessa ilman oleskelulupaa olevia. 9. maaliskuuta 2015 lakiehdotus jätettiin pöydälle sosiaalidemokraattien kansanedustaja Kari Rajamäen ehdotuksesta. Keskustelun pohjana käytetty THL:n raportti arvioi paperittomien määräksi tuolloin 1 000−2 000 ihmistä. Lausuntoja antaneet lääkärit perustelivat terveydenhoidon kieltämistä sillä, että Suomeen hakeutuisi hoidon perässä enemmän ihmisiä laittomasti etenkin Pietarista; tartuntatautien (HIV:n ja tuberkuloosin) leviämisellä, mikä tulisi kalliiksi; terveydenhoitojärjestelmän kustannusten kasvamisella; epäoikeudenmukaisuudella, koska samanaikaisesti leikattiin palveluja järjestelmään jo kuuluvilta ihmisiltä; ja sillä, että enemmistö Euroopan maista noudatti olemassaolevaa linjaa, jossa ihmiset saavat vain kiireellistä hoitoa ilman papereita.


title: Global Clinic

text: Syyskuussa 2016 Joensuussa toimi 20−30 vapaaehtoista. Apua oli kahden toimintavuoden aikana saanut 20 henkeä. Lahteen maaliskuussa 2017 perustetulla klinikalla kävi ensimmäisen parin viikon aikana kaksi potilasta.


title: Global Clinic

text: Global Clinic -verkoston yhteistyökumppaneina ovat mm. Helsingin Diakonissalaitoksen päiväkeskus Hirundo, HIV-tukikeskus, International Evangelical Church, Lääkärin sosiaalinen vastuu ry, Pakolaisneuvonta ry, Pohjois-Karjalan sosiaaliturvayhdistys ry, Pro-tukipiste, Psykologien sosiaalinen vastuu ry, Oikeudet ilman rajoja ry, Oulun Diakonissalaitos, Tampereen seurakuntien diakonia- ja yhteiskuntavastuun yksikkö sekä Turun ja Kaarinan seurakuntayhtymän Diakoniakeskus.


title: Nasbinals

text: Nasbinals on kunta Ranskan eteläosassa Lozèren departementissa Occitanien alueella.


title: Nasbinals

text: Kunnan nähtävyyksiä on romaaninen Pyhän Marian kirkko ("Église Sainte-Marie"), joka on ollut tärkeä etappi Pyhän Jaakobin pyhiinvaellusreitillä Santiago de Compostelaan. Kirkossa on kahdeksankulmainen kellotorni.


title: Claudia Goldin

text: Claudia Goldin (s. 14. toukokuuta 1946) on yhdysvaltalainen taloustieteilijä ja taloustieteen professori (Henry Lee Professor of Economics) Harvardin yliopistossa. Goldin toimi American Economic Associationin puheenjohtajana vuonna 2013. Vuonna 2016 hän voitti IZA Prize in Labor Economics -palkinnon naisten asemaa työmarkkinoilla ja koulutuksessa käsittelevistä tutkimuksistaan. Goldin on ensimmäinen nainen, jolla on ollut vakinainen virka (tenure) Harvardin yliopiston taloustieteen laitoksella (vuodesta 1990).


title: Kra (suomalainen yhtye)

text: Kra on suomalais-ruotsalainen vuonna 1981 perustettu progeyhtye, joka sekoittaa musiikissaan mm. reggaeta, renessanssia, poppia, jazzia, Indonesian gamelania, rockia, klassista, huumoria ja vakavaa musiikkia. Kra on julkaissut 2 LP-levyä, 4 singleä, live-kasetin sekä yhden CD:n jossa on 4 kappaletta.


title: Saint-Alban-sur-Limagnole

text:
Saint-Alban-sur-Limagnole on kunta Ranskan eteläosassa Lozèren departementissa Occitanien alueella.
Saint-Albanin kautta kulkeva Via Podiensis on yksi Ranskassa kulkenevia Pyhän Jaakobin pyhiinvaellusreittejä kohti Santiago de Compostelaaa. Tärkeitä pyhiinvaeltajien pysähdyspaikkoja olivat Saint-Albanin linna sekä Saint-Albanin kirkko, jotka molemmat ovat historiallisia monumenttejä.


title: Gunga Din

text:
Gunga Din on George Stevensin ohjaama yhdysvaltalainen seikkailuelokuva vuodelta 1939. Väljästi Rudyard Kiplingin runoon ja "Soldiers Three" -kokoelman novelleihin perustuvan, 1880-luvun brittiläiseen Intiaan sijoittuvan tarinan käsikirjoittivat Joel Sayre, Fred Guiol, Ben Hecht ja
Charles MacArthur. Elokuvan nimiosaa, kantaja Gunga Diniä esittää Sam Jaffe ja muissa pääosissa näyttelevät Cary Grant, Victor McLaglen ja Douglas Fairbanks Jr.


title: Gunga Din

text: Väkivaltaisen tugeenikultin uhan alla brittiläinen sotilaskolmikko Cutter (Grant), MacChesney (McLaglen) ja Ballantine (Fairbanks) lähtevät viimeiselle yhteiselle retkelleen, apunaan sotilaaksi haluava paikallinen vedenkantaja Gunga Din (Jaffe).


title: Gunga Din

text: Elokuvan juonessa on nähty samoja piirteitä kuin samojen käsikirjoittajien (Ben Hecht ja Charles MacArthur) vuoden 1931 elokuvassa "Etusivu uusiksi" ja sen uusintaversiossa "Meidän vastaeronneiden kesken" (1940).


title: Gunga Din

text: Elokuvasta tuli suosittu, mutta se jäi korkeiden tuotantokustannustensa vuoksi silti jonkin verran tappiolliseksi. Se sai ensi-iltakriitikoilta myös suopeita arvioita, joskin sitä syytettiin muiden aiempien seikkailuelokuvien matkimisesta. Bertolt Brecht kiinnitti esseessään huomiota tarinan rasistisuuteen.


title: Gunga Din

text: "Video-oppaassa" vuodelta 1994 Olavi Similä antoi elokuvan Suomessa julkaistulle VHS-kasettiversiolle neljä tähteä viidestä, mikä teoksen mukaan vastaa sanallista arviota ”erinomainen”. Hänestä "Gunga Din" on ”vastustamattoman riehakas ja poikamainen”, mutta toisaalta ”häpeilemättömän rasistinen ja militarismia pursuava” oman aikansa ylittämätön klassikko.


title: Gunga Din

text: "Gunga Din" valittiin vuonna 1999 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi vuonna 2006 sata kaikkien aikojen innostavinta amerikkalaiselokuvaa, ja "Gunga Din" sijoittui sijalle 78.


title: Gunga Din

text: John Sturgesin ohjaama "3 kersanttia" (1961) on Pohjois-Amerikan ”villiin länteen” sijoittuva muunnelma "Gunga Din" -tarinasta. Elokuvaan viitataan useissa muissakin englanninkielisissä elokuvissa, kuten "Pahuksenmoiset pirskeet" (1968) ja "Indiana Jones ja tuomion temppeli" (1984).


title: Jinjer

text: Jinjer on ukrainalainen metalcore-yhtye, joka on julkaissut yhteensä kolme levyä. Yhtye kiinnitettiin Napalm Recordsille vuoden 2016 alussa.


title: Jinjer

text: Yhtye on esiintynyt Suomessa kolmesti: Oulun Qstockissa 2016, Nummirockissa 2017 sekä Arch Enemyn lämmittelijänä Helsingissä The Circuksessa 2017.


title: Stefan Wahlsten

text: Stefan Wahlsten (s. 30. huhtikuuta 1985 Kaarina) on suomalainen jalkapalloilija, pelipaikaltaan maalivahti.


title: Stefan Wahlsten

text: Wahlsten pelasi Interissä kaksi Veikkausliigan ottelua kaudella 2004. VG-62:ssa hän pelasi Ykköstä – yhden ottelun 2003, seitsemän ottelua 2004 ja neljä ottelua 2005. Kakkosessa Wahlsten pelasi 16 ottelua 2001 ja 14 ottelua 2002 edustaen TPK:ta.


title: Stefan Wahlsten

text: Kaudella 2016 Wahlsten pelasi 15 Kolmosen ottelua TPK:ssa.


title: Stefan Wahlsten

text: Wahlsten pelasi neljä poikien maaottelua.


title: MM-rallikausi 2016

text: MM-rallikausi 2016 oli rallin maailmanmestaruussarjan 44. kausi. Kausi alkoi Monte Carlo -rallilla tammikuussa ja päättyi Australian ralliin marraskuussa 2016. Kauden aikana ajettiin yhteensä 13 rallia neljässä eri maanosassa, kun ainoana Aasiaan suunniteltu Kiinan ralli peruttiin tulvien vuoksi.


title: MM-rallikausi 2016

text: Maailmanmestariksi ajoi neljättä kertaa peräkkäin Sébastien Ogier. Valmistajien mestaruuden voitti Volkswagen.


title: Makoto Nakamura

text: Makoto Nakamura (s. 20. kesäkuuta 1952) on japanilainen karateka. Hän voitti aktiiviurallaan Kyokushin maailmanmestaruuden kahdesti ja kerran Japanin mestaruuden. Nakamura perusti oman Kyokushinin tyylisuunnan 2016. Nakamura on Kyokushin historian ainut avoimen sarjan kaksinkertainen maailmanmestari.


title: Makoto Nakamura

text: Nakamura syntyi seitsemänlapsiseen perheeseen. Opiskellessaan ala-asteella hän käveli kouluun vuoristotietä, joka kesti 2–3 tuntia. Nakamura harrasti high schoolin ensimmäisenä vuotena pöytätennistä, yleisurheilua ja jalkapalloa. Myöhemmin hän työskenteli tavarankuljetuksessa siirrettyään propaanikaasupulloja aina ilta yhteentoista asti. Valmistumisen jälkeen Nakamura meni töihin ruokatehtaalle Tokioon. Tämän jälkeen hän kuuli Kyokushin karatesta ja kiinnostui harrastamaan lajia.


title: Makoto Nakamura

text: Nakamura kilpaili ensimmäisen kerran huhtikuussa Japanin maajoukkueen mukana. He kohtasivat erityistapahtumassa Havaijin maajoukkueen. Nakamura voitti ottelunsa. Hän saavutti ensimmäisen kerran menestystä 1977 tultuaan kolmanneksi Japanin mestaruuskisoissa voitettuaan pronssiottelussa Noriyasu Hamain.


title: Makoto Nakamura

text: Nakamura oli maaliskuussa 1978 mukana Havaiji kisoissa, mutta ei saavuttanut menestystä. Sitä vastoin marraskuussa hän sijoittui toistamiseen kolmanneksi Japanin mestaruuskisoissa voitettuaan tällä kertaa Tsuyoshi Hiroshigen pronssiottelussa.


title: Makoto Nakamura

text: 1979 oli Nakamuran menestyksekkäin vuosi saavutettuaan ensin pronssia Yhdysvaltain karate turnauksen raskaassasarjassa Alabamassa. Tämän jälkeen Nakamura voitti avoimensarjan mestaruuden Connecticutssa huhtikuussa. Palattuaan Japaniin hän voitti toukokuussa Japanin mestaruuden. Nakamura voitti loppuottelussa viime vuoden finalistin Keiji Sanpein. Kaksikko kohtasi myös loppuvuodesta MM-kilpailujen loppuottelussa, jossa oli ottelijoita yhteensä 187 62 eri maasta. Nakamura kohtasi muun muassa kolmannella kierroksella Dolph Lundgrenin, jonka hän voitti kahden jatkoerän jälkeen tuomariäänin. Nakamura voitti ensimmäisen maailmanmestaruutensa Sanpeita vastaan käydyssä kamppailussa.


title: Makoto Nakamura

text: 1980 Nakamura kohtasi Sanpein kolmannen kerran loppuottelussa. Tällä kertaa Nakamura hävisi ottelun, jossa käytiin Japanin mestaruudesta. Sama kohtalo kävi myös vuoden 1981 turnauksessa, jossa kaksikko eteni toistamiseen loppuotteluun, jossa Sanpei oli Nakamuraa parempi.


title: Makoto Nakamura

text: 1982 Nakamura otteli vain Japanin mestaruuskisoissa, jossa hän selvisi 16. parhaan joukkoon. Nakamuran kisat päättyivät hävittyään Ademir Da Costalle, joka sijoittui turnauksessa kuudenneksi. Nakamura ilmoitti turnauksen jälkeen lopettavansa kilpauransa ja keskittyvänsä IKO järjestön johtotehtäviin.


title: Makoto Nakamura

text: Nakamura palasi kuitenkin takaisin kilpailemaan 1984, jolloin hän voitti uransa toisen Kyokushinin maailmanmestaruuden Tokiossa. Tällä kertaa osallistujia oli 192, jonka joukosta Nakamura eteni loppuotteluun kohdaten jälleen Sanpein. Nakamura voitti kaksikon neljännen kohtaamisen.


title: Ligue Nationale de Basketball (Sveitsi)

text: Ligue Nationale de Basketball on Sveitsin koripallon miesten kaksiosainen pääsarja. Sarjaa on pelattu kaudesta 1932–1933 lähtien, ja ylemmän sarjan (Ligue Nationale A, lyh. LNA) voittaja on koripallon Sveitsin mestari.


title: Ligue Nationale de Basketball (Sveitsi)

text: Eniten Sveitsin mestaruuksia on Fribourg Olympicilla, vuoteen 2017 mennessä 16 kappaletta. Urania Genève Sport ja Lugano Tigers edeltäjineen ovat myös voittaneet kaksinumeroisen määrän mestaruuksia. 2010-luvulla mestaruuskantaan on yltänyt useamman kerran myös Lions de Genève.


title: Miiro

text: Miiro on harvinainen suomalainen miehen etunimi, Miro-nimen muunnelma. Nimi Miiro on annettu elokuuhun 2017 mennessä 168 henkilölle, joista kaikki ovat miehiä. Nimeä on ensimmäisen kerran annettu 1960-luvulla.


title: Antti Karhula

text: Antti Karhula (s. 23. maaliskuuta 1976 Oulu) on suomalainen jääkiekkovalmentaja ja entinen keskushyökkääjä. Karhula pelasi suurimman osan pelaajaurastaan I-divisioonassa ja Mestiksessä. Hän loi myös kahtena kautena pääsarjauraa Ranskassa ja Italiassa sekä pelasi ulkomailla myös Ruotsin ja Saksan alemmissa sarjoissa. Karhula tunnettiin Mestiksessä ennen kaikkea pelintekijä-tyyppisenä sentterinä.


title: Antti Karhula

text: Karhula on Oulun Kärppien kasvatti. Hän voitti seurassa C-nuorten Suomenmestaruuden vuonna 1992 sekä B-nuorten SM-hopeaa vuonna 1993 ja SM-pronssia vuonna 1994. Karhula debytoi miesten peleissä kaudella 1994–1995, jolloin hän pelasi Kärppien A-nuorten lisäksi myös II-divisioonajoukkue Kiimingin Kiekko-Pojissa, jossa Karhula pelasi kymmenen ottelua. Kärppien miesten I-divisioonajoukkueessa Karhula debytoi kaudella 1995–1996, jolloin hän pelasi siellä kaksi runkosarjaottelua. Karhula pelasi suurimman osan kaudestaan kuitenkin seuran A-nuorissa, joiden paras syöttäjä ja toiseksi paras pistemies hän oli tehoilla 8+22=30. Kauden 1996–1997 Karhula pelasi kokonaan Kärppien A-nuorissa ja oli joukkueen paras pistemies ja syöttäjä tehoilla 9+34=43. Hän voitti koko A-nuorten SM-liigan syöttöpörssin ja jakoi pistepörssin neljännen sijan JYPin Mikko Liukkosen kanssa.


title: Antti Karhula

text: Kauden 1997–1998 Karhula aloitti Kärppien I-divisioonajoukkueen vahvuudessa, mutta hän siirtyi kuitenkin alkukaudella Jukka Pietilän kanssa hakemaan peliaikaa samassa sarjassa pelanneista Uudenkaupungin Jää-Kotkista. 21 siellä pelatun ottelun jälkeen Karhula kuitenkin palasi Kärppiin. Hän ehti pelata varsinaisen I-divisioonan tulokaskautensa aikana yhteensä 33 runkosarjaottelua tehopistein 3+12=15. Karhulan peliaika alkoi kuitenkin loppukauden vähenemään uusien hankintojen myötä ja hän siirtyi lopulta siirtotakarajalla loppukaudeksi Ruotsin I-divisioonan Team Kirunaan. Kesällä 1998 Karhula harjoitteli taas Kärppien mukana, mutta hänelle ei lopulta ollut käyttöä päävalmentaja Juhani Tammisen suunnitelmissa. Karhula oli siirtymässä kaudeksi 1998–1999 II-divisioonajoukkue Kotkan Titaaneihin, mutta hänen suunnitelmansa muuttuivat kuitenkin viime hetkellä. Karhula siirtyikin saman sarjan Mikkelin Jukureihin, joita valmensi hänelle Kärpistä tuttu Risto Dufva. Hän oli joukkueen paras syöttäjä ja jakoi sisäisen pistepörssin voiton Lasse Kanervan kanssa tehoilla 4+20=24.


title: Antti Karhula

text: Karhula siirtyi kaudeksi 1999–2000 I-divisioonan nousijajoukkue KooKoon riveihin. Hän jakoi tehoilla 9+31=40 joukkueen sisäisen syöttöpörssin voiton Timo Nurmbergn kanssa ja sisäisen pistepörssin voiton Olle Sildren kanssa. Kaudeksi 2000–2001 Karhula palasi 1+1-vuotisella sopimuksella Jukureihin, jotka olivat nousseet edellisen kauden päätteeksi I-divisioonan tilalle perustettuun Mestikseen. Hän teki Suomen kakkossarjatason yhden kauden piste-ennätyksensä tehoilla 12+33=45, joilla Karhula oli Jukureiden paras syöttäjä ja toiseksi paras pistemies Jani Väänäsen jälkeen. Hän sijoittui Mestiksen pistepörssissä seitsemänneksi. Karhula voitti kauden päätteeksi Mestiksen mestaruuden. Hän ei henkilökohtaisista syistä jatkanut Jukureissa enää optiovuottaan, vaan palasi kaudeksi 2001–2002 Mestiksen nousijajoukkue KooKoohon. Karhulan runkosarja jäi loukkaantumisten takia vain 16 ottelun mittaiseksi, mutta hän voitti koko pudotuspelien syöttöpörssin 13 syöttöpisteellään. Karhula voitti kauden päätteeksi Mestis-hopeaa.


title: Antti Karhula

text: Kaudeksi 2002–2003 Karhula siirtyi Mestiksen nousijajoukkue Kajaanin Hokkiin. Hänen sopimuksessaan oli optio ulkomaille siirtymisestä. Karhula oli joukkueen sisäisessä pistepörssissä toisena tehoilla 4+12=16, kunnes hän siirtyi marraskuussa 2002 Janne Sinkkosen houkuttelemana Ranskan pääsarja Élite Liguen Ours de Villard-de-Lansiin. Karhula voitti joukkueen sisäisen syöttöpörssin 12 syöttöpisteellään. Hän voitti kauden aikana myös Ranskan liigacupin.


title: Antti Karhula

text: Kaudeksi 2003–2004 Karhula palasi taas KooKoohon. Hänen odotettiin ottavan kärkisentterin rooli, mutta Karhula teki 13 ottelussa vain tehot 1+1=2 ja hänen sopimuksensa purettiin marraskuussa 2003. Muutamaa päivää myöhemmin Karhula siirtyi jatkamaan Mestis-uraansa Vaasan Sportiin. Hänen otteensa myös Sportissa olivat heikkoja. Viidennessä puolivälieräottelussa entistä seuraansa KooKoota vastaan Karhula teki lopulta kohtalokkaan virheen menetettyään kiekon oman maalinsa edessä entiselle ketjukaverilleen Reino Soijärvelle, joka ratkaisi KooKoolle välieräpaikan jatkoajalla lukemin 2–3.


title: Antti Karhula

text: Karhula palasi kaudeksi 2004–2005 Jukureihin, joita valmensi edelleen Risto Dufva. Hän ei kuitenkaan onnistunut joukkueessa odotetunlaisesti ja pelasi vain kaksi runkosarjaottelua, joiden jälkeen Karhula siirtyi loppukaudeksi Italian Serie A:n Real Torino HC:hen. Hän voitti joukkueen sisäisen piste- ja maalipörssin tehoilla 15+12=27. Kaudeksi 2005–2006 Karhula siirtyi osaksi Torinosta tutun Wade Winklerin houkuttelemana Saksan kolmanneksi korkeimmalle sarjatasolle Oberligan 1. EV Weideniin. Hän voitti koko sarjan syöttöpörssin ja sijoittui pistepörssissä toiseksi edellään vain EV Ravensburgin Peter Campbell.


title: Antti Karhula

text: Kesällä 2006 Karhula harjoitteli Jukureiden Mestis-joukkueen mukana. Hän siirtyi kaudeksi 2006–2007 Saksan toiseksi korkeimmalle sarjatasolle 2. Bundesligassa pelaavan ETC Crimmitschaun joukkueeseen. Tammikuun 2007 lopulla Karhula kuitenkin palasi sarjatasoa alemmas Oberligaan ja siirtyi EHC Freiburgin riveihin, kun hänen peliaikansa Crimmitschaussa väheni uusien ulkomaalaishankintojen myötä. Kaudella 2007–2008 Karhula oli Freiburgin kolmanneksi paras pistemies tehoilla 16+38=54.


title: Antti Karhula

text: Elokuussa 2008 Karhula palasi toistaiseksi KooKoon harjoitusvahvuuteen. Hän pelasi joukkueessa yhden harjoitusottelun, jonka jälkeen Karhula palasi kotikaupunkiinsa Ouluun ja siirtyi Suomi-sarjajoukkue Kiekko-Laseriin. Hän ehti pelata siellä vain viisi ottelua, jonka jälkeen Karhula lopetti pelaajauransa saatuaan pestin Pohjois-Kymen liikuntayhdistyksen valmennuspäällikkönä. Hän esiintyi loppukaudella 2008–2009 kuitenkin muutaman ottelun verran Valkealan Kiekon II-divisioonajoukkueessa. Kaudella 2009–2010 Karhula esiintyi HC Kuusankosken Suomi-sarjajoukkueessa.


title: Antti Karhula

text: Karhula aloitti valmentajauransa KooKoon C-nuorten I-divisioonajoukkueessa kaudella 2010–2011. Kaudeksi 2011–2012 hänet nimettiin seuran A-nuorten I-divisioonajoukkueen päävalmentajaksi. Karhula toimi tehtävässä kolme kautta. Viimeisimmän kautensa 2013–2014 päätteeksi hän johdatti KooKoon A-nuorten Mestiksessä toiseksi.


title: Antti Karhula

text: Kaudeksi 2014–2015 Karhula nimettiin Suomi-sarjajoukkue Kokkolan Hermeksen päävalmentajaksi. Hän johdatti joukkueen kauden päätteeksi hopeaan. Hermes nostettiin kauden jälkeen Mestikseen. Karhula toimi myös Viron A-maajoukkueen apuvalmentajana maanmiehensä Jussi Tupamäen johtamassa valmennustiimissä vuosien 2015 ja 2016 IB-divisioonan MM-kilpailuissa. Molemmat turnaukset päättyivät viidenteen sijaan.


title: Antti Karhula

text: Ensimmäisellä Mestis-kaudellaan 2015–2016 Karhula luotsasi Hermeksen puolivälieriin. Seuraavalla kaudella 2016–2017 joukkue sijoittui runkosarjassa neljänneksi, mutta hävisi puolivälieräsarjan Espoo Unitedille otteluvoitoin 4–2. Kesken kauden 2017–2018, joulukuussa 2017 Karhulan ilmoitettiin väistyvän Hermeksen päävalmentajan tehtävistä. Joukkue oli Mestiksen runkosarjassa toiseksi viimeisenä.


title: Sami Lanki

text: Sami Lanki (s. 23. joulukuuta 1965 Kotka) on suomalainen freelancenäyttelijä, joka on esiintynyt muun muassa televisiosarjassa "Salatut elämät", jossa hän esitti Pertti Pihlajaa. Lanki on näytellyt myös muun muassa Q-teatterissa, Kotkan kaupunginteatterissa ja Lappeenrannan kaupunginteatterissa.


title: Lanki

text: Lanki on sukunimi, joka on muun muassa seuraavilla suomalaisilla henkilöillä:


title: Heikki Lehikoinen

text: Heikki Lehikoinen (s. 1961) on suomalainen kirjailija. Hän on kirjoittanut tietokirjoja eri aiheista, kuten metsästyksen historiasta, eläinuskomuksista ja kuolemakäsityksistä kansanperinteessä. Lisäksi hän on kirjoittanut lapsille.


title: Heikki Lehikoinen

text: Lehikoinen oli vuonna 2017 Lasten LukuVarkaus -palkintoehdokas lastenromaanilla "Kuningas Faravidin testamentti".


title: André Habay

text: André Habay (myös "Andrea Habay", 1883 Pariisi – 1941 Rooma) oli Italiassa työskennellyt ranskalainen näyttelijä.


title: André Habay

text: Habayn elokuvaura alkoi juuri ennen ensimmäistä maailmansotaa. Hänen ensimmäinen elokuvansa lienee ollut espanjalais-italialainen yhteistuotanto "Carmen" vuonna 1914. Sen jälkeen Habay työskenteli Cinesillä ja Celio Filmillä muun muassa Francesca Bertinin vastanäyttelijänä. Hänen tunnetuimpia elokuviaan ovat "Sangue bleu" (1914) ja Lyda Borellin tähdittämä "Rapsodia satanica" (1915).


title: André Habay

text: 1920-luvun alussa Habay myös ohjasi muutamia elokuvia. Hänen viimeisiä töitään olivat "Quo vadisin" epäonninen uusi versio vuosina 1924–1925 ja kaksi myöhäistä Maciste-elokuvaa.


title: AMD Radeon RX Vega -sarja

text:
Radeon RX Vega -sarja on AMD:n mallisto grafiikkasuorittimia.
Malliston grafiikkasuorittimet käyttävät viidennen sukupolven Graphics Core Next (GCN) mikroarkkitehtuuria, joka tunnetaan nimellä "Vega".


title: AMD Radeon RX Vega -sarja

text: Ammattikäyttöön suunnatut Radeon Vega Frontier Edition -mallit julkaistiin aiemmin.


title: AMD Radeon RX Vega -sarja

text: RX Vega 64- ja RX Vega 56 -mallit on julkaistu 14. elokuuta 2017. Mallistoon kuuluu myös nestemäisellä jäähdytysratkaisulla varustettu RX Vega 64 Liquid -malli.


title: AMD Radeon RX Vega -sarja

text: Helmikuussa 2019 julkaistava Radeon VII käyttää Vega 20 -mallia suorittimesta, joka valmistetaan TSMC:n 7nm tekniikalla.


title: AMD Radeon RX Vega -sarja

text: Vega-mallit valmistetaan GlobalFoundriesin 14 nanometrin FinFET LPP -tekniikalla.


title: AMD Radeon RX Vega -sarja

text: Malleissa on 8 gigatavua HBM2-muistia 2048-bittisellä muistiväylällä. Suorittimissa on 12,5 miljardia transistoria. Ensimmäisen Vega 10 -mallin seuraajiksi ovat tulossa Vega 11-, 12- ja 20-mallit.


title: AMD Radeon RX Vega -sarja

text: Vega 20 -malli yhdistää 16 gigatavua HBM2-muistia 4096-bittisellä muistiväylällä.


title: Osuustoiminnallinen keskusliike

text: Osuustoiminnallinen keskusliike tarkoittaa eräiden osuuskuntien keskusliikettä.


title: Osuustoiminnallinen keskusliike

text: Merkittäviä osuustoiminnallisia keskusliikkeitä ovat Tilastokeskuksen mukaan Suomessa olleet seuraavan taulukon mukaiset yritykset. Keskusliikkeet on esitetty perustamisjärjestyksessä ja niiden perustamishetken nimen mukaan.


title: SAT-koe

text: SAT-koe on Yhdysvalloissa käytetty yleinen tasokoe, joka mittaa kriittistä lukutaitoa, matemaattisia taitoja ja kirjoitustaitoa.


title: SAT-koe

text: SAT:n avulla mitataan Yhdysvalloissa opiskelijoiden valmiuksia yliopisto-opintoihin. SAT (tai sitä vastaava koe) on yhdysvaltalaisten yliopistojen toiseksi tärkein valintakriteeri lukion arvosanojen jälkeen, sillä Yhdysvalloissa ei järjestetä ylioppilaskoetta tai yliopistojen pääsykokeita. Joissain yliopistoissa SAT on kuitenkin vapaaehtoinen, tai sen sijaan käytetään jotain kilpailevaa koetta kuten ACT:tä.


title: SAT-koe

text: SAT:ssä on kolme osiota: lukeminen ("reading"), kirjoittaminen ja kieli ("writing and language") sekä matematiikka ("math"). Kokeen kokonaiskesto on 180 minuuttia, jonka lisäksi vaihtoehtoiseen ainekirjoitukseen ("essay") saa 50 minuuttia.


title: SAT-koe

text: SAT luotiin Yhdysvalloissa alun perin auttamaan vähäosaisia nousemaan vähemmän arvostetuista lukioista. SAT:n perusti voittoa tavoittelematon College Board -järjestö vuonna 1926 nimellä Scholastic Aptitude Test. Nykyisen muotonsa erillisine sanallisine ja matemaattisine osioineen koe sai vuoteen 1930 mennessä. SAT:stä oli tullut 1940-luvun puolivälissä yhdysvaltalaisten yliopistojen standardikoe. Ainekirjoitus oli pitkään pakollinen osa koetta, mutta siitä tehtiin vapaaehtoinen vuonna 2014. Muutoksen tarkoituksena oli tehdä kokeesta tasaveroisempi niille opiskelijoille, jotka eivät ole käyneet valmennuskursseja. Samalla vähentääkseen rahan merkitystä kokeessa menestymisessä SAT-kokeita pyörittävä järjestö alkoi tarjota ilmaista valmennusta.


title: SAT-koe

text: Suomessa SAT-kokeita järjestää Suomi-Amerikka Yhdistysten Liitto. Yhdysvalloissa koetta järjestävä College Board järjestää myös SAT II -kokeita, joissa testataan yksittäisten aineiden osaamista.


title: Eikö sua hävetä

text: ”Eikö sua hävetä” on tubettajana tutuksi tulleen Tuure Boeliuksen esikoissingle, joka julkaistiin 11. elokuuta 2017. Kappaleen ovat säveltäneet ja sanoittaneet Tido, Aku Rannila sekä Saara Törmä. Tuotannosta vastaavat KOI-yhtyeen Tido ja Minna Koivisto.


title: Eikö sua hävetä

text: Kappale esitettiin ensimmäisen kerran julkisesti Tubecon-tapahtumassa 13. elokuuta 2017. Boelius oli kappaleen julkaisuhetkellä 16-vuotias.


title: Eikö sua hävetä

text: ”Eikö sua hävetä” -kappaleen musiikkivideo julkaistiin YouTubessa levy-yhtiö Kaiku Entertainmentin kanavalla 25. elokuuta 2017. Videon on ohjannut koreografi Reija Wäre.


title: Nose Work

text: K9 Nose Work on vuonna 2008 USA:ssa kehitetty harrastuslaji koirille. Alun alkaen tämä nenätyöskentelyharjoitus kehitettiin rescuekoirien aktivointiin, mutta pian huomattiin, miten paljon aktiivinen haisteleminen ja nenän käyttäminen paransivat koirien hyvinvointia ja laji levisi kaikkien koiranomistajien saataville.


title: Nose Work

text: Nose Work sopii kaikille koirille ja ohjaajille. Koira voi olla pieni tai suuri, rohkea tai arka, kolmijalkainen, kuuro tai sokea. Laji ei vaadi koiralta tai ohjaajalta erikoistaitoja, perushallinta on riittävä. Lajia ei myöskään tarvitse harrastaa ryhmässä, jolloin laji sopii myös ihmis- tai koira-aroille yksilöille.


title: Nose Work

text: Nose Workin perusajatuksiin kuuluu, että lajin tulee olla mukavaa tekemistä ja hauskaa sekä ihmisille että koirille. Lajin henkeen kuuluu, ettei tiukkoja palkitsemiseen tai hallintaan liittyviä sääntöjä ole. Koulutusmenetelminä suositaan palkitsemiseen pohjautuvia menetelmiä.


title: Nose Work

text: Nose Work kokeet sisältävät kolme luokkaa: 1-luokka, 2-luokka ja 3-luokka. Luokkien vaativuus kasvaa etsittävien hajujen lisääntyessä (sekä määrällisesti että uusien hajujen mukaan tullessa) sekä piilojen ja ympäristöjen vaativuudessa. Jokaisessa koeluokassa on neljä osa-aluetta: laatikko-, sisä, ulko- ja ajoneuvoetsintä


title: Nose Work

text: Ennen kokeeseen osallistumista pitää olla hyväksytysti suoritettu hajutesti jokaisessa luokassa. 1-luokassa koiran pitää löytää 3 minuutissa 12 laatikon tai vastaavan joukosta yksi, johon on piilotettu eukalyptuksen haju. Ylemmissä luokissa haju on eri. Hajutestitulos on joko hyväksytty tai hylätty.


title: Nose Work

text: Koira saa kulkea laatikoilla vapaasti ja ohjaaja saa osoittamalla pyytää koiraa tutkimaan tiettyjä laatikoita. Kun ohjaaja luulee koiran löytäneen oikean laatikon, hän nostaa kätensä ylös sanoen "löytö". Jos laatikko on oikea, ohjaaja saa luvan palkita koiran. Jos laatikko on väärä, testistä tulee hylätty, mutta testaaja osoittaa oikean laatikon ja koira saa jatkaa etsintää onnistuakseen.


title: Nose Work

text: Haju: eukalyptus


title: Nose Work

text: Laatikoita 12-25 kappaletta, joista yhdessä on hajulähde.


title: Nose Work

text: 1 hajunlähde sisätilassa.


title: Nose Work

text: 1 hajunlähde ulkotilassa.


title: Nose Work

text: Ajoneuvoja on korkeintaan 3 kappaletta, joista yhdessä on hajunlähde.


title: Nose Work

text: Haju: eukalyptus ja laakerinlehti sekä näiden sekoitukset


title: Nose Work

text: Tuomari kertoo aina etsittävien hajujen määrän.


title: Nose Work

text: Laatikoita 25-50 kappaletta. Hajunlähteitä on enintään kolme. Mukana voi olla myös koiralle merkittäviä häiriöhajuja (ruokaa, leluja, muiden eläinten hajuja).


title: Nose Work

text: 2 hajunlähdettä yhdessä tai kahdessa sisätilassa.


title: Nose Work

text: 1-2 hajunlähdettä ulkotilassa.


title: Nose Work

text: Alueella on korkeintaan 4 ajoneuvoa, joissa 1-2 hajunlähdettä.


title: Nose Work

text: Haju: eukalyptus, laakerinlehti ja laventeli sekä näiden sekoitukset


title: Nose Work

text: Tuomari ei kerro etsittävien hajujen määrää.


title: Nose Work

text: Laatikoita 50-100 kappaletta, hajunlähteitä on enintään kolme. Mukana voi olla myös koiralle merkittäviä häiriöhajuja (ruokaa, leluja, muiden eläinten hajuja).


title: Nose Work

text: Sisätiloja on 3-5, joista yksi on mahdollisesti tyhjä. Hajunlähteiden määrä yhdessä tilassa on korkeintaan kolme.


title: Nose Work

text: 0-3 hajunlähdettä.


title: Nose Work

text: Alueella on 3-5 ajoneuvoa, joissa 3-5 hajunlähdettä.


title: Nose Work

text: Eliittiluokka


title: Nose Work

text: Kutsukilpailuluokka 3-luokan suorittaneille. Hajuina 3-luokan hajut eikä sääntöjä ole. Tässä luokassa tähdätään työkoiran tarkkuuteen, tehokkuuteen ja hallittavuuteen.


title: Rally-toko

text:
Rally-toko on 2000-luvun alkupuolella Yhdysvalloissa kehitetty laji, joka yhdistää elementtejä tokosta, agilitystä ja koiratanssista. Siinä tärkeintä on ohjaajan ja koiran iloinen yhteistyö, ei niinkään seuraamisen pilkuntarkka paikka tai asennon millintarkka suoruus. Koiraa saa ohjata sekä suullisin käskyin että käsimerkein ja kannustaa koko suorituksen ajan. Rally-toko kehitettiin siis aivan tavallisia koiranomistajia ajatellen ja sen päätavoitteena onkin saada aikaan koiria, jotka on koulutettu käyttäytymään hyvin kotona, yleisillä paikoilla sekä muiden koirien läheisyydessä.
Rally-tokossa suoritetaan rata, joka koostuu erilaisista tehtäväkyltistä. Kylttejä on radalla 10–20 kpl 3-5 metrin välein. Koirakko etenee radalla perusseuraamisessa ja suorittaa kullakin kyltillä siinä määrätyn tehtävän. Tehtävät ovat esimerkiksi erilaisia suunnan- ja vauhdin muutoksia, pujottelua, pyörähdyksiä, peruuttamista, puolenvaihtoja, erilaisia asentoja ja niiden vaihtoja. Radalla voi olla myös hyppy tai putki sekä nami- tai leluhoukutus. Radan pituus ja liikkeiden vaativuus kasvaa luokasta toiseen siirryttäessä.


title: Rally-toko

text: Rally-tokossa on neljä luokkaa: alokas- (ALO), avoin- (AVO), voittaja- (VOI) ja mestariluokka (MES). Näistä alokasluokka suoritetaan taluttimessa ja muissa luokissa koira suorittaa radan vapaana. Koirakon saavutettua luokassaan kolme vähintään 70 pisteen hyväksyttyä tulosta, on sen siirryttävä seuraavaan tasoluokkaan. Kolmesta hyväksytystä tuloksesta luokassaan koirakolle myönnetään koulutustunnus RTK1-4. Hyväksytty tulos on vähintään 70 pistettä maksimipisteiden ollessa kaikissa luokissa 100 p. Pistevähennyksiä tuomitaan paitsi väärin suoritetuista liikkeistä myös esimerkiksi taluttimen kiristymisestä, liiallisesta vinoudesta, haluttomuudesta ja hitaudesta, nuuskuttelusta, kyltteihin tai houkutukseen koskemisesta tai liian kovasta komentamisesta. Kehuminen sen sijaan on sallittua ja jopa toivottavaa koko suorituksen ajan!


title: Rally-toko

text: Rally-tokon on lajina tarkoitus sopia kaikille ihmisille ja kaikille koiraroduille ja sitä voi harrastaa myös pyörätuolilla liikkuen. Rally-toko on alokasluokassa vielä helppoa ja kynnys kisaamaan on tarkoituksella mahdollisimman matala. Ylemmissä luokissa riittää sitten haastetta tavoitteellisemmillekin ohjaajille ja kouluttajille. Laji sopii myös mainiosti yhteistyön ja kontaktin parantamiseen, iloiseen temppujen opettamiseen ja aktivointiin. Sitä on helppo harjoitella itsekseen myös kotona ja lenkkien ohessa. Agility- ja tokokoirille se tarjoaa hyvää fysiikkatreeniä etenkin ylemmissä luokissa, missä tehdään pyörähdyksiä eri suuntiin, takapään käyttöä, peruutusta ja seuraamista myös oikealla puolella. Eläköityvien agilitykoirien vanhuuspäivien iloksi se on myös mitä mainiointa aktivointia!


title: Rally-toko

text: Rally-toko virallistui Suomessa 1.5.2014.


title: Rally-toko

text: Virallisia kilpailuja käydään pohjoismaista myös Ruotsissa, Tanskassa ja Norjassa.


title: Keskusosuuskunta

text: Keskusosuuskunta on toisten osuuskuntien perustama ns. toisen asteen osuuskunta. Keskusosuuskunta voi harjoittaa tukkuostoa ja -myyntiä ja tuotantoa.


title: Osuusmeijeri

text: Osuusmeijeri on osuuskunta, jonka tarkoitus on jäsentensä karjantuotteiden (maidon ja kerman) jalostus ja kauppa. Osuusmeijeriliike alkoi 1870-luvulla.


title: Osuusmeijeri

text: Vuoden 1949 lopussa Suomessa kuului osuusmeijereihin noin 3/4 karjanomistajista ja vähän yli puolet lehmäluvusta. Toiminnassa oli 427 osuusmeijeriä ja maidonmyyntiosuuskuntaa. Voinvientiä varten on Suomessa perustettu keskusosuuskunnat Valio ja Enigheten. Osuusmeijereillä on myös ollut sivuliikkeitä kuten sikaloita, myllyjä ja sahoja.


title: Sulfentratsoni

text: Sulfentratsoni (CHSNClOF) on heterosyklinen triatsoloni- ja sulfonamidijohdannaisiin kuuluva orgaaninen yhdiste. Yhdistettä voidaan käyttää muun muassa maataloudessa rikkaruohomyrkkynä.


title: Sulfentratsoni

text: Huoneenlämpötilassa sulfentratsoni on ruskehtavaa kiteistä ainetta. Yhdiste on veteen niukkaliukoista ja liukenee hieman asetoniin ja poolisiin orgaanisiin liuottimiin. Sulfentratsonin herbisidinen vaikutus perustuu siihen, että se on kasvien protoporfyrinogeenioksidaasientsyymin inhibiittori. Tämän seurauksena kasviin kertyy yhdisteitä, jotka aktivoituvat valon vaikutuksesta ja kuihduttavat kasvin.


title: Sulfentratsoni

text: Sulfentratsonia valmistetaan 4-difluorimetyyli-4,5-dihydro-3-metyyli-5-okso-1H-1,2,4-triatsolin ja 2,4,5-trikloorimetaanisulfonanilidin välisellä reaktiolla emäksen läsnä ollessa. Ainetta käytetään rikkaruohomyrkkynä muun muassa soijapapu-, sokeriruoko- ja tupakkaviljelmillä sekä nurmilla. Yhdistettä käytetään emulsiona tai kostutettavana jauheena ja se levitetään kasvien lehdille tai maaperään. Sulfentratsoni on rekisteröity käytettäväksi muun muassa Yhdysvalloissa ja Kanadassa, mutta ei Euroopan Unionin alueella.


title: Osuusteurastamo

text: Osuusteurastamo (aik. karjanmyyntiosuuskunta) on osuuskunta, joka huolehtii jäsentensä teuraskarjan myynnistä ja harjoittaa karjatuotteiden jalostusta.


title: Osuusteurastamo

text: Vuonna 1950 toimi Suomessa kaksitoista alueellista osuusteurastamoa. Niiden jäsenmäärä oli yhteensä 89 000. Osuusteurastamoiden keskusliike oli vuosina 1936–1991 toiminut Tuottajain Lihakeskuskunta.


title: Hanako

text: Hanako voi tarkoittaa:


title: Vares (elokuvasarja)

text: Vares on Solar Filmsin tuottama elokuvasarja, joka perustuu Reijo Mäen kirjoittamiin rikoskirjoihin. Elokuvia on tehty yhdeksän, ja ne kertovat turkulaisesta yksityisetsivästä Jussi Vareksesta. Varesta ovat elokuvissa näytelleet Juha Veijonen ja Antti Reini.


title: Vares (elokuvasarja)

text: Ensimmäiset kaksi Vares-elokuvaa, "Vares – yksityisetsivä" (2004) ja "V2 – Jäätynyt enkeli" (2007), ohjasi Aleksi Mäkelä, ja niissä Jussi Varesta näytteli Juha Veijonen.


title: Vares (elokuvasarja)

text: "Vares – yksityisetsivä" oli ilmestymisvuotensa katsotuin kotimainen elokuva- Se sai 201 134 katsojaa. "V2 – Jäätynyt enkeli" oli ilmestymisvuotensa toiseksi katsotuin kotimainen "Joulutarinan" jälkeen. Sen näki 193 674 katsojaa.


title: Vares (elokuvasarja)

text: Helmikuussa 2010 Solar Films tiedotti tuottavansa kuusi uutta Vares-elokuvaa, jotka kuvattaisiin huhti-marraskuun välillä. Kahden ensimmäisen elokuvan piti päätyä teattereihin ja neljän viimeisen suoraan dvd- ja tv-levitykseen. Teattereihin saapuvien elokuvien ohjaajaksi paljastettiin Anders Engström ja muiden ohjaajaksi Lauri Törhönen.


title: Vares (elokuvasarja)

text: Alun perin Juha Veijosen piti jatkaa yksityisetsivän roolissa, mutta maaliskuussa Solar Films tiedotti Veijosen jättävän elokuvasarjan. Syytä ei kerrottu julkisuuteen. Toimittaja Arto Nyberg paljasti ensimmäisenä tv-ohjelmassaan, että uudeksi esittäjäksi on valittu Antti Reini. Myöhemmin Veijonen kertoi jättäneensä sarjan alkoholiongelmansa vuoksi.


title: Vares (elokuvasarja)

text: Reinin ensimmäinen Vares-elokuva, Engströmin ohjaama "Vares – Pahan suudelma", on elokuvasarjan katsotuin. Sen näki teattereissa 204 647 katsojaa, ja se oli ilmestymisvuotensa katsotuin kotimainen elokuva Suomessa.


title: Vares (elokuvasarja)

text: Kun "Pahan suudelmasta" tuli yli 200 000 katsojallaan menestys, päätettiin loputkin aiemmin tv- ja dvd-levitykseen tarkoitetut tulevat Vares-elokuvat julkaista teattereissa. Vuonna 2011 ilmestyi kolme Vares-elokuvaa, "Pahan suudelma" sekä Törhösen ohjaamat "Huhtikuun tytöt" ja "Sukkanauhakäärme". Vuonna 2012 ilmestyivät vielä Engströmin ohjaama "Kaidan tien kulkijat" sekä Törhösen ohjaamat "Uhkapelimerkki" ja "Pimeyden tango".


title: Vares (elokuvasarja)

text: Uusien "Varesten" kuvaukset tehtiin Turussa 20. huhtikuuta "–" 26. lokakuuta 2010. "Kaidan tien kulkijat" sijoittuu suurimmaksi osin Pohjanmaalle mutta on kuvattu Turkuun kuuluvalla Paattisilla sekä Liedon kunnassa.


title: Vares (elokuvasarja)

text: "Pahan suudelman" jälkeen ilmestyneet Varekset eivät olleet kaupallisesti yhtä menestyneitä kuin edeltäjänsä. Niiden katsojaluvut jäivät sadantuhannen alle. Elokuvia pidettiin heikkolaatuisina ja tuotantoja kiirehdittyinä. Esimerkiksi ohjaaja Törhönen joutui työskentelemaan kovan paineen alla, sillä hänen piti kuvata neljä kokonaista elokuvaa vain 60 päivän aikana.


title: Vares (elokuvasarja)

text: Vuonna 2013 Solar Films ilmoitti tuottavansa taas kuusi uutta Vares-elokuvaa, jotka ilmestyisivät elokuvateattereissa vuosien 2015"–"2017 aikana. Myöhemmin tilanne muuttui ja vuoden 2014 kesällä kuvattiinkin vain yksi "Vares"-elokuva aiottujen kuuden sijaan. Tammikuussa 2015 ilmestyi Hannu Salosen ohjaama Vares-elokuva "Sheriffi", jonka pääosassa nähtiin jälleen Reini. Elokuvan ohjannut Salonen päätti luopua Reinin aiempien elokuvien naturalistisesta, skandinaavisesta tyylistä ja tehdä elokuvastaan vahvasti fiktiivisen kunnianosoituksen Aleksi Mäkelän ohjaamalle "V2:lle". Hänen mielestään aiemmat Reinin pääosittamat Vares-elokuvat eivät edustaneet Reijo Mäen kirjojen maailmaa. "Sheriffi" sai teattereissa 110 013 katsojaa. "Sheriffin" jälkeen uusia Vares-elokuvia ei ole ilmestynyt.


title: Mother!

text: Mother! on vuonna 2017 ensi-iltansa saanut yhdysvaltalainen psykologinen kauhuelokuva, jonka on ohjannut ja käsikirjoittanut Darren Aronofsky. Elokuvan pääosissa ovat Jennifer Lawrence, Javier Bardem, Ed Harris ja Michelle Pfeiffer.


title: Mother!

text: Elokuvan ensi-ilta oli syyskuussa 2017 Venetsian elokuvajuhlilla, ja Suomen valkokankaille elokuva saapui 15. syyskuuta 2017.


title: Symbolinen laskin

text: Symbolinen laskin on laite, jolla voidaan suorittaa symbolista laskentaa muuttujakirjaimilla. Käytännössä tämä tarkoittaa laskimen sisältävän erilaisia algoritmeja, joilla se käsittelee tyypillisiä muuttujakirjaimia sisältäviä tilanteita. Näitä ovat mm. lausekkeiden sieventäminen, yhtälön ratkaiseminen sekä funktion derivointi. Symboliset järjestelmät (laskin tai ohjelmisto) saattavat myös näyttää laskutoimituksille välivaiheet.


title: Symbolinen laskin

text: Esimerkiksi seuraavat laskut ovat mahdollisia:


title: Symbolinen laskin

text: Perinteiset laskimet suorittavat laskutoimitukset numeroiden avulla ja ne ovat olleet pitkään käytössä Suomen kouluissa. Symbolisten laskinten merkitys on Suomessa korostunut sen jälkeen kun sen käyttö sallittiin ylioppilaskokeessa keväällä 2012. Tämä on myös osaltaan vaikuttanut ylioppilaskokeen rakenteeseen ja tehtäviin keväällä 2016 valmistuneessa matematiikan ylioppilaskokeen rakenneuudistuksessa. Lukion lisäksi symboliset laskimet eivät ole merkittävästi yleistyneet muilla kouluasteilla.


title: Mäkihypyn maailmancup 2017–2018

text: Mäkihypyn maailmancup 2017–2018 alkoi 18. marraskuuta 2017 Puolan Wisłassa ja päättyi Slovenian Planicassa sekä Saksan Oberstdorfissa 25. maaliskuuta 2018.


title: Mäkihypyn maailmancup 2017–2018

text: Miesten kilpailukalenterissa oli 23 henkilökohtaista kilpailua sekä kahdeksan joukkuekilpailua. Naisten kalenterissa oli 17 henkilökohtaista kilpailua, joiden lisäksi mukana oli maailmancup-tasolla ensimmäistä kertaa joukkuekilpailuja, yhteensä kaksi.


title: Tauno Kohonen

text: Tauno Kohonen (s. 17. syyskuuta 1946 Tampere) on valokuvaaja ja tuottaja. Hänen kuvia ja multivisioesityksiä on palkittu kilpailuissa sekä Suomessa että ulkomailla. Viimeisin palkinto tuli Kohosen kuvaamalle ja ohjaamalle tv-dokumenttielokuvalle "Kitkajoki-rakas joki", joka sai keväällä 2017 kansainvälisellä nimellä "LIght in the Wilderness" Saksassa WorldMediaFestival / TOURISM mediakilpailussa Gold Award -kultamitalin ja Magic Eye Special Award -palkinnon parhaasta kuvaamisesta.


title: Tauno Kohonen

text: "Light in the Wilderness" -elokuva sai kesällä 2018 kunniamaininnan "Greative Excellence" (Erityistä Luovuutta) Ranskassa Deauville Green Award -festivaaleilla.


title: Tauno Kohonen

text: Vuonna 2001 Tauno Kohonen valittiin Suomessa vuoden kuvaajaksi. Valinnan tekivät audiovisuaaliset tuottajat. Perusteluna olivat Kohosen valokuvat ja kansainvälisesti palkitut av-ohjelmat.


title: Tauno Kohonen

text: Kohonen on koulutukseltaan yhteiskunta- ja taloustieteilijä. Hän valmistui humanististen tieteiden kandidaatiksi Jyväskylän yliopistosta vuonna 1974, opiskeltuaan yhteiskuntapolitiikkaa, valtio-oppia, kansantaloustieteitä, sosiologiaa, kasvatusoppia, tilastotieteitä sekä filosofiaa.


title: Tauno Kohonen

text: Kohonen on toiminut kunnallishallinnon palveluksessa muun muassa Kuusamon kaupungissa vuosina 1980-1991 tehtävinään talousarvion laatiminen, taloussuunnittelu, PR-tiedottaminen ja matkailun markkinointi, Kuusamo-Natura – tapahtuman ideointi-hallinto- ja tiedotustehtävät, sekä erilaiset kehitysprojektit Kuusamossa virkatehtävien lisäksi; atk, virkistyskalastus, hallinnon kehittäminen ja osallistuminen useisiin valtakunnallisiin projekteihin sekä julkishallinnon koulutukseen.


title: Tauno Kohonen

text: Vuonna 1991 Kohonen siirtyi virkamiehen töistä yrittäjäksi ja perusti mediayrityksen Rapid Riverin. Vuosina 1992-1994 Kohonen toteutti Rokuan ja Oulujärven matkailun kehittämistyön, tuotteistamisen, myynnin, markkinoinnin, yritysten verkostoitumisen ja koulutuksen. Tuloksena syntyi ”tuotenimi” Erämaa keskellä Suomea. Vuosina 1995-1996 Kohonen käynnisti Vihreät Jokilaaksot - maaseutumatkailun kehittämisprojektin Pyhäjoki ja Kalajoki – laaksoissa. Vuosina 1996-1997 Kohonen suunnitteli Siikalatvan alueella Kairanmaan ekometsä - matkailutuotetta. Työtehtävänä projekteissa on ollut oikeanlaisen perustan rakentaminen matkailun kehittämiseksi, tuotteistamiseksi ja markkinoimiseksi. Projektityön yhteydessä Kohonen on käynyt läpi kaikki EU-projektityöhön liittyvät asiat, joihin kuuluu hallinto-, talous-, yhteistyö-, koulutus-, myynti- ja markkinointikysymykset. Kohonen on tehnyt projekteihin tarvittavat projektiselvitykset, rahoitushakemukset ja hoitanut tarpeellisen raportoinnin projektin ohjausryhmälle ja rahoittajille. Lisäksi Kohonen on tehnyt useita laajoja kuvausprojekteja Pohjois-Suomessa.


title: Tauno Kohonen

text: Kohonen on toiminut kouluttajana vuodesta 1992 lähtien erilaisilla yrittäjä- ja matkailukursseilla, erikoisosaamisenaan myynti ja markkinointi. Näihin kursseihin kuului yrityksen menestystekijät, yritystoiminnan perusteet, yrityksen myynti ja markkinointi, yritysten välinen yhteistyö ja tunne itsesi ja ymmärrä itseäsi yrittäjänä. Matkailua koskeva koulutus perustui markkinointiprojekteihin, joissa Kohonen on ollut mukana. Viestintäkursseihin kuului markkinointisuunnitelman laatiminen, visuaalisuus mediassa, viestin sisällön suunnittelu, valokuvauksen perusteet ja luota luovuuteen.


title: Tauno Kohonen

text: Tauno Kohonen on kuvannut eri maiden luontokohteissa muun muassa kulttuuria, maisemia, ihmisiä, elinkeinoja, retkeilyä sekä muita luontoaktiviteettejä. Matkailuosaaminen perustuu eri maihin suuntautuneisiin kuvausmatkoihin ja matkaoppaana / matkanjohtajana toimimiseen. Hän on tehnyt matkoja Venäjän Karjalassa, Siperiassa ja Venäjän Kaukoidässä Neuvostoliiton romahtamisen jälkeen vuodesta 1991 lähtien. Hän on käynyt eräillä Siperian aikaisemmin suljetuilla alueilla ensimmäisten ulkomaalaisten joukossa. Hän on tehnyt kymmeniä kuvausmatkoja Venäjälle, joista esittely löytyy Rapid Riverin kuva-arkistosta osoitteesta http://www.rapidriver.fi/kuva-arkisto/sub.php?category=6


title: Tauno Kohonen

text: Kohonen on kulkenut Intiassa vuodesta 1972 lähtien nuorena opiskelijana, jolloin hän kiersi kaikki Intian osavaltiot. Kohonen valmisteli samalla pro gradu -tutkielmaa YK:n väestöpolitiikasta. Hän on palannut joitakin kertoja Himalajan alueelle kuvaamaan kulttuuria, ihmisiä ja maisemia. Hänellä on hyvä Himalajan tuntemus. Intian jälkeen kohonen siirtyi kuvaamaan Kiinaan, jossa hänellä oli vuonna 2002 valokuvanäyttely Pekingissä ja yhteisnäyttely Hainanin saarella. Esimerkit kansainvälisistä kuvauskohteista löytyvät näyttelyt kohdasta ja kuva-arkistosta kansiosta Kiina ja Ulkomaat sekä www.rapidriver.fi/kuva-arkisto -sivuilta sekä näyttelyesittelyt http://www.rapidriver.fi/nayttelyt/index.php